text:
mugomba Hunter 5 Hack Danho
The legendary Dungeon Hunter series returns with this new title. With your guild, watangawo rokutsiva somudzimu gamba. You’ll travel through five realms and become the most notorious warrior. With ndichibvunza nyaya uye zvakanakisa Graphics, Chipikirwa ichi mutambo kuva mumwe yakanakisisa ushingi mitambo ine 2015. Morehacks chikwata wakasika Hack chishandiswa mutambo uyu, kukubatsira kuva chakanakisisa mutambi.
Our mugomba Hunter 5 Hack Danho ndiyo nzira yakanakisisa kuti risingagumi Gold mune mutambo uyu. wo, Hack kwedu kuchakupa simba kuwedzera risingaperi rakawandisa Anokosha, zvachose kuti vakasununguka uye nyore chaizvo. Unogona kukanganwa nezvake-la kutenga uye kushandisa mari chaiyo mutambo uyu. If you use our hack you will have unlimited power in Dungeon Hunter 5. ne risingagumi goridhe uye mapfumo anokosha iwe uchava kutenga zvose zvombo, armors, upgrades and everything you need to become the best warrior of Dungeon Hunter 5. Unogona hack Dungeon Hunter 5 mumaminitsi asingasviki maviri nokuti takaita chokushandisa ichi nyore chaizvo kushandisa. Unogona kuona pazasi mirayiridzo. There are just a few easy steps to complete for hacking Dungeon Hunter 5.
Our chokushandisa anoshandisa nyanzvi Marshal hurongwa. Izvi achagovera 100% dzavaisakwanisa kuona Hack muitiro. The Anti Ban chinyorwa is the second security system which needs to be activated before using our hack. Kana Activate izvi zviviri kuchengeteka zvinhu, isu hunovimbisa vachikitu Hauzovi chero matambudziko mutambo mushure Hack. Unogona kukopa mugomba Hunter 5 Hack Danho kubva bhatani pazasi. Begin the hacking of Dungeon Hunter 5 ikozvino!
How to hack Dungeon Hunter 5:
- Download mugomba Hunter 5 Hack Danho
- Batanidza mudziyo yako PC
- Sarudza kuchikuva yako (Android / iOS / WP)
- Tinya wanikidza mudziyo bhatani
- Kupinda mari kuti unoda kuwedzera
- Activate kuchengeteka nehurongwa
- Click Start bhatani
- Patsanura kweguyo kutanga mutambo
- Nakidzwa!


c: text/html

text:
Bato reZanu PF rinoti richaongorora mhirizhonga yakaitika kuBulawayo nemusi weSvondo iyo yakasiya vanhu vakawanda vakuvara.
Izvi zvataurwa nemutauriri weZanu-PF, VaSimon Khaya Moyo, avo vati bato ravo richaongorora nyaya yemhirizhonga yakaitika pamuzinda webato iri weDavies Hall kuBulawayo pakati pevanonzi vari kutsigira chikwata cheG-40 nevari kutsigira chimwe chikwata chinonzi Team Lacoste.
Chikwata cheG40 chinonzi chiri kutsigira mumwe mutevedzeri wemutungamiri wenyika, VaPhelekezela Mphoko, uye murongi wemabasa ezvematongerwo enyika muZanu-PF, VaSaviour Kasukuwere.
Chikwata cheTeam Lacoste chinonzi chiri kutsigira mumwe mutevedzeri wemutungamiri wenyika, VaEmmerson Mnangagwa. Zvikwata izvi zviri kutatsurana kuda kuona achatsiva mutungamiri webato iri, VaRobert Mugabe, kana vasiya basa.
VaMphoko vaitarisirwa kupinda mumusangano wedunhu reBulawayo uyu kana kuti provincial co-ordinating committee asi havana kuzouya nenyaya yemhirizhonga inotyisa yakapa kuti vamwe vabayiwe nemapanga vamwe vachidirwa mushonga mumaziso kana kuti pepper spray.
Vanotsigira G40 ndivo vakange vachiita musangano uyo wakanzi wainge usiri pamutemo nevanotsigira Team Lacoste vaiti VaKasukuwere vainge vangoita vanhu vekupfekera pfekera pasina sarudzo.
Sachigaro weYouth League mudunhu reBulawayo, Muzvare Anna Mokgokhloa, uye sachigaro weBulawayo Central, VaMagura Charumbira, vakakuvara mukurwisana uku pamwe nevamwe vanhu gumi.
VaCharumbira, avo vakabayiwa nebanga mumusoro nekumeso, vanoti Muzvare Mokgokhola ndivo vakauya nebanga racho.
Asi Muzvare Mokgokhola vaudza Studio 7 kuti havafambe nebanga uye vari kuzorwa mafuta enguruve yavasina kudya.
Asi munyori mukuru muZanu-PF Youth League mudunhu reBulawayo, VaHardlife Ndlovu, vati zviri kutaurwa naVaCharumbira handi zvechokwadi uye vashowaro mapurisa nekutadza kuvachengetedza.
Nyanzvi munyaya dzezvematongerwo enyika vachitungamira Media Center, VaEarnest Mudzengi, vanoti nyaya yekurwisana muZanu-PF chigariro asi ichizoita chirwirangwe semakudo.

robotstxt: allowed

filter: keep


text:
WASHINGTON —
Dutumupengo rinotyisa riine chivhuramabwe rinonzi rakaparadza misha yakawanda zvikuru uye rikasiya mhuri dzinodarika zana dzisisina pekugara kuMukumbura, kuMount Darwin North mambakwedza emusi weSvondo.
Vanhu vanosvika gumi nevapfumbamwe vanonzi vakakuvara muchiitiko ichi, uye vakaendeswa kuchipatara cheMount Darwin nemumiriri wedunhu iri, VaDickson Mafios.
Zvinonzi chikoro cheZambara Primary chinonzi chakaparadzwawo nedutumupengo, iro rinonzi nevagari vemudunhu iri rakangoitika kwenguva dikidiki asi riine simba rinotyisa.
VaMafios vati ichokwadi kuti misha yakawanda pamwe nezvikoro zvakaparadzwa, uye vanhu vari vakawanda pamhene.
Vebazi rinoona nezvemamiriro ekunze, reMeteorological Services Department, vatenda kuti vakanzwa nezvedutumupengo iri uye vati vatotumira chikwata chavo kunoona mamiriro akaita zvinhu kuMashonaland Central.
Mumwe mugari wekuMukumbura, VaHamaruoko Chatyoka, vanoti vagari vazhinji vakarasikirwa nemidziyo pamwe nechikafu, uye rubatsiro harwusati rwasvika kwavari.


text:
Welcome to Ningbo J & S Botanics Inc., sezvo dzakatangwa muna 1996, isu takaita aitungamirira nokutengesa Herb Extracts, Bee Products uye Food Supplements muna China, zvigadzirwa vari kunyanya yakatenderwa KOSHER uye ECOCERT makemikari chitupa. J & S Botanics rave yavose sezvavakatarirwa sezvo Ningbo Agricultural Mukusarudza Enterprise kubva 2009.
J & S Botanics iri muna Beilun mudunhu, Ningbo guta, zviri nyore kwazvo kuti zvose gungwa nenyika chokufambisa. fekitari yedu uye R & D Center kufukidza 2,400 maeka ane mari kuti $ 4,5 million.The kuisa zvivako uye muitiro Rwako vari zvakasimba kudzora maererano GMP mureza. Our goho kuti miriwo mushoma wepagore uri kusvika 1000MT, rinotaura 100 zvigadzirwa, tiri zvakasimba pamusoro zvitsva zvinogadzirwa tsvakurudzo.
Kuti vave nechokwadi chinhu Optimization nokuda mukugadzira unyanzvi uye kuramba zvepanyama basa zvinhu zvedu, J & S Botanics vakashandisa Doctor PARIDE kubva Italy, uyo anotungamirira boka vaongorori kuita updating mitoo yose nguva. Zvino J & S Botanics haana anazvo zvinopfuura 7 patents uye anokosha ruzivo wandei munyika kutungamirira chechetere. Izvi mazhinji nzira anotibatsira kuramba kurimwa kudzikama, vanatsiridze kushanda kunyatsoshanda uye muuye pasi madhuriro, naizvozvo maximized zvakanakira kuti vatengi vedu.
Inenge zvigadzirwa edu ose vari kuti ekisipoti. misika yedu huru zvinosanganisira Southeast Asia nyika, kuMiddle-East, Spain, Germany, France, Switzerland, Japan, USA, Australia, South Africa uye nharaunda Taiwan. Tariro kumisa yakareba Tern pamwe nemi, kana muine chero mubvunzo, tapota inzwa wakasununguka ngatiregei kuziva.


text:
Kazhinji kutaura, zvibvumirano zvisingabvumirwi ndeye URL ipi neipi inoshanda pane imwe nzvimbo kunze kweiyo inounza musikana kudzokera kunzvimbo yako kana akabatwa. A backlink profile iyo iri nguva ndeye kuungana kwezvose zvinotaurwa kubva kumativi ose webhutano izvo zvinoreva kuimba yako. Unhu uye hunobatsira pamisika yako ye-market niche backlinks inogona kuvandudza iwe webhusaiti yepamusoro uye inounza marwadzo akaiswa pamapeji ako. Uye vice verse inobatanidza kubva muhutano hwakanaka spammy website iyo isingatevedzeri mazano eGoogle inogona kuparadza yako yekutsvaga injini yekuedza uye kuita kudonha mu rankings.
Maererano nehutachiona hweGoogle Penguin huchangobva kusimbiswa, zvese zvakaderera shure zvakabva kune dzimwe nzvimbo dzepa spammy zvinoda kuongororwa, uye mawebsite akabatanidzwa mumabasa ekunyengera anoda kupiwa mhosva. Google inoratidzira chete iyo backlinks inobva kune spammy, pasi-yepamusoro-soro, nzvimbo chaiyo yekufananidza zvinyorwa, blog links links, kana mapurisa ekubatanidza. Nzvimbo dzekuwana zviyero zvakasvibiswa zvakanaka
Zvisarudzo zvekusununguka zvinowanzopa vatengesi webhusaiti nedzidzo dzinotevera - urongwa hwemashure e-backlink, rugwaro rwekunyorera rwemashure simba ravo chikwata.
Zvisinei, kana iwe wakagadzirira kubhadhara chikwata chekugadzira zvidzidzo zvekushandisa, iwe uchagoverwa nemishando inotevera kuwedzera kune mamiririri epamusoro: nhoroondo yakajeka uye yakanyatsorondedzerwa, kuenderera mberi kwekutevera, kuve nekugadzirisa kwemashure ekudzokera shure, kuputsika kwemashoko anchor anotsanangura mapeji akasiyana-siyana panzvimbo yako yepaiti, zizivo pamusoro pezvingave zvakashata zvekunze kwenhengo, huwandu humwe humwe hukuru hwemagetsi, nezvimwe zvakadaro.
Pane zvakawanda zvakabhadharwa mazano ekuvakisa anopa vashandi vavo nguva yekuedza pasina (f. e. Semalt digital company). Inokupa mukana wekutarisisa huri hwehutano hwavo uye kusarudza kana iwe uchikoshesa iwe kana kwete. Iwe unogona kusarudza mapiyona anogutsa zvido zvebhizimisi rako uye bhajeti Vazhinji vanobhadharwa mazano ekuvakwa kwemasimba vanogona kukupai mazamu anokosha akawanda uye kunyoresa gadziriro yekuwana unhu hwekubatanidza nehutano kumunda wako.
Zvishandiso zvichakubatsira kutarisa backlinks
Backlink Profile Checker .
Basa rekusununguka harina kutora nguva kuti backlinks ibude. Ichakutarisa yako yezvuru zvekutanga backlinks. Kana uchida kuongorora zvakanyanya, unofanira kutarisa imwe nzira yekuona backlinks yako yose. Iyi sangano ichakupai rondedzero yekutanga iyo inosanganisira URL ye peji iyo backlink kuenda kune yako nzvimbo yekutsvaga, iyo yakanyora mashoko ekubatanidza, mamwe maitiro makuru (PageRank uye OBL). "All Backlinks Kunze" basa rinokuratidzai nzvimbo dzose dzinotaridzika kune chivako chako kana zvigadzirwa. Uyezve, iwe unogona kutarisa nzvimbo apo marati ako akataurwa.
Semalt Auto SEO
Chirongwa ichi chinopawo vatengi maitiro ekuedza. Semuenzaniso, mwedzi wekutanga wekubatanidza masangano ekuvakira uchasvika $ 0,99. Munguva iyi mwedzi wokuedza, unowana mukana wekusarudza mazano akakodzera ekutsigira SEO kukurudzira, kutanga sangano rekuvaka chikwata, uye kuwana rubatsiro rwemeneja. Kana uchida kuwana zvakawanda, unofanira kubhadhara $ 99 kwemwedzi inotevera. Nokuda kwemari iyi iwe uchawana mabasa akawanda akasiyana anosanganisira:
- Mashoko ekunyora maitiro ekugadzirisa nekuwedzerwa kwechimbichimbi chekukura kwemigwagwa;
- Chikwata chekuvaka shanduko yekuvandudza kubva kune zvakagadziriswa mitsva nekuvandudzwa kutsvaga mazita;
- Kushandiswa kwekukurudzirwa kubva kumishumo nekugadzirisa zvikanganiso zvose zviripo pawebsite.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
42 Jakobho akazoona kuti kuIjipiti kwaiva nezviyo.+ Jakobho akabva ati kuvanakomana vake: “Munorambirei makatarirana?”
2 Akawedzera kuti: “Tarirai ndanzwa kuti kuIjipiti kune zviyo.+ Endai ikoko mutitengere, kuti tirambe tiri vapenyu, tirege kufa.”
3 Naizvozvo vakoma+ vaJosefa gumi vakaenda kunotenga zviyo kuIjipiti.
4 Asi Jakobho haana kutuma Bhenjamini,+ munun’una waJosefa, pamwe chete nevakoma vake, nokuti akati: “Zvimwe angawirwa nenjodzi inouraya.”+
5 Naizvozvo vanakomana vaIsraeri vakaenda pamwe chete nevamwe vakanga vachienda kunotenga, nokuti nzara yaiva munyika yeKenani.+
6 Josefa ndiye murume aiva nesimba panyika yacho.+ Ndiye aitengesera vanhu vose vomunyika.+ Naizvozvo vakoma vaJosefa vakasvika vakamukotamira zviso zvavo zvakatarira pasi.+
7 Josefa paakaona vakoma vake, akabva avaziva, asi akaita kuti ivo vasamuziva.+ Naizvozvo akataura navo nehasha akati kwavari: “Mabva kupi?” ivo vakati: “Kunyika yeKenani kuti tizotenga zvokudya.”+
8 Nokudaro Josefa akaziva vakoma vake, asi ivo havana kumuziva.
9 Josefa akabva ayeuka hope dzaakanga arota pamusoro pavo,+ uye akati kwavari: “Muri vasori! Mauya kuzoona kuti nyika haina kudzivirirwa papi!”+
10 Ivo vakabva vati kwaari: “Aiwa, ishe wangu,+ asi vashandi venyu+ vauya kuzotenga zvokudya.
11 Tose zvedu tiri vanakomana vomunhu mumwe. Tiri varume vakarurama. Vashandi venyu havasi vasori.”+
12 Asi akati kwavari: “Handizvo! Nokuti mauya kuzoona kuti nyika haina kudzivirirwa papi!”+
13 Ivo vakati: “Vashandi venyu vana gumi nevaviri vomunhu mumwe.+ Tiri vanakomana vomunhu mumwe+ ari munyika yeKenani; gotwe rina baba vedu nhasi,+ asi mumwe wacho haachipo.”+
14 Zvisinei, Josefa akati kwavari: “Ndizvo zvandakuudzai, ndichiti, ‘Muri vasori!’
15 Muchaedzwa nezvizvi. NaFarao mupenyu, hamungabudi muno kunze kwokuti munun’una wenyu wegotwe auya pano.+
16 Tumai mumwe wenyu kuti anotora munun’una wenyu imi makasungwa, kuti mashoko enyu aedzwe kuti ndeechokwadi here.+ Kana zvisina kudaro, naFarao mupenyu, muri vasori.”
17 Naizvozvo akavaisa pamwe chete muchitokisi kwemazuva matatu.
18 Pashure paizvozvo Josefa akati kwavari pazuva rechitatu: “Itai izvi murambe muri vapenyu. Ndinotya+ Mwari wechokwadi.
19 Kana makarurama, mumwe wevana vababa venyu ngaachengetwe akasungwa ari muchitokisi chenyu,+ asi vamwe vose endai henyu, torai zviyo nokuda kwenzara iri mudzimba dzenyu.+
20 Mozouya nomunun’una wenyu wegotwe kwandiri, kuti mashoko enyu ave akavimbika; uye hamuzofi.”+ Ivo vakaita saizvozvo.
21 Zvino vakataurirana vachiti: “Chokwadi tine mhosva pamusoro pomunun’una wedu,+ nokuti takaona kutambudzika kwomweya wake paakatiteterera kuti timunzwire tsitsi, asi hatina kuteerera. Ndokusaka kutambudzika uku kwatiwira.”+
22 Rubheni akabva avapindura kuti: “Handina here kuti kwamuri, ‘Musatadzira mwana,’ asi hamuna kuteerera?+ Zvino ropa rake, tarirai riri kubvunzwa.”+
23 Asi ivo havana kuziva kuti Josefa akanga akateerera, nokuti paiva nomuturikiri pakati pavo.
24 Naizvozvo akabva kwavari akatanga kusvimha misodzi.+ Akabva adzoka kwavari, akataura navo, akatora Simiyoni+ kwavari akamusunga vachizviona.+
25 Pashure paizvozvo Josefa akarayira, vakazadza midziyo yavo nezviyo. Uyewo, vaifanira kudzorera mari yevarume vacho musaga romunhu mumwe nomumwe+ uye kuvapa mbuva yorwendo.+ Naizvozvo vakaitirwa saizvozvo.
26 Nokudaro vakatakudza mbongoro dzavo zviyo zvavo vakaenda vachibva ikoko.
27 Mumwe paakavhura saga rake kuti ape mbongoro yake zvokudya panzvimbo yokurara,+ akaona mari yake iri mumuromo wehomwe yake.+
28 Akati kuvana vababa vake: “Mari yangu yadzoswa uye onai iri muhomwe yangu!” Mwoyo yavo yakabva yapera simba, zvokuti vakatarirana vachibvunda,+ vachiti: “Chii ichi chataitirwa naMwari?”+
29 Vakazosvika kuna Jakobho baba vavo kunyika yeKenani, vakavaudza zvinhu zvose zvakanga zvavawira, vachiti:
30 “Murume ari ishe wenyika yacho akataura nesu nehasha,+ nokuti akatifungira kuva varume vaisora nyika yacho.+
31 Asi takati kwaari, ‘Tiri varume vakarurama.+ Hatisi vasori.
32 Tiri vana gumi nevaviri vomunhu mumwe,+ vanakomana vababa vedu.+ Mumwe chete haasisipo,+ uye muduku nhasi ana baba vedu munyika yeKenani.’+
33 Asi murume ari ishe wenyika yacho akati kwatiri,+ ‘Ndichaziva neizvi kuti makarurama:+ Siyai mumwe wenyu aneni.+ Ibvai matora chimwe chinhu nokuda kwenzara iri mudzimba dzenyu muende.+
34 Uyai nomunun’una wenyu wegotwe kwandiri, kuti ndizive kuti hamusi vasori asi makarurama. Ndichakudzorerai mwana wababa venyu, uye mungatenga munyika yacho.’”+
35 Zvino pavakanga vachidurura masaga avo tarira tsapo yemari yomumwe nomumwe yaiva musaga rake. Ivo pamwe chete nababa vavo vakaona tsapo dzavo dzemari, vakatya.
36 Jakobho baba vavo vakabva vati kwavari: “Ini ndini wamaita kuti ndishayikirwe!+ Josefa haasisipo uye Simiyoni haasisipo,+ uye muchatora Bhenjamini! Zvinhu zvose izvi zvandiwira!”
37 Asi Rubheni akati kuna baba vake: “Kana ndikasadzoka naye kwamuri mungauraya henyu vanakomana vangu vaviri.+ Ndipei ndimutarisire, uye ndini ndichafanira kumudzosa kwamuri.”+
38 Zvisinei, iye akati: “Mwanakomana wangu haangaendi nemi, nokuti mukoma wake akafa uye asiyiwa ari oga.+ Kana njodzi inouraya ikamuwira parwendo rwamungafamba, ipapo muchaburutsira bvudzi rangu jena muSheori+ neshungu.”
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Genesisi 42
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
HARARE —
Munyori wekanzuru yeHarare, VaTendai Mahachi, vazivisa kuti bhanga reku China, re Export and Import Bank, richapa kanzuru yavo mari yechikwereti chemamiriyoni zana nemakumi mana ane mazana mashanu ezviuru zvemadhora mukati memasvondo maviri anotevera.
Mari iyi ichashandiswa mukugadzirisa mishina yemvura pamwe nepombi dzekufambisa mvura.
Vachitaura mamiriro akaita nyaya dzemvura muguta kukomiti yeparamende inoona nezvematunhu, VaMahachi vati mari iyi ichabatsira zvikuru mukuona kuti vagari vemuHarare vawana mvura nguva dzose.
Vati zvirongwa zvekugadzira nzvimbo dzinochenesa mvura pamwe nedzinofambisa mvura, zvichatanga mwedzi unotevera.
Vatiwo pane chikwata chekanzuru chiri kusimuka chakananga ku China kunotenga michina nezvimwe zvinodiwa pazvirongwa izvi.
Zvirongwa izvi zvinotarisirwa kupera mukati memakore matatu anotevera.
VaMahachi vati chikwereti ichi chichabhadharwa nevagari vemuguta. Vatiwo vanofungira kuti vanhu vachange vave kubhadhara mari yemvura kana vave kuwana mvura nguva dzose.
Pari zvino vagari vazhinji vanoti havawoni chikonero chekubhadhara mvura iyo ichigara isipo nguva zhinji.
Vaenderera mberi vachiti senzira yekuwona kuti munhu wese abhadhara mvura yaanoshandisa, kanzuru ichaisa mamita paimba imwe neimwe kana fakitori izvo zvichaita kuti vagari vatenge mvura yavanoda kushandisa vasati vashandisa mvura yacho. Vatiwo muchina uyu uchadzima kana mari inenge yabhadhara munhu yapera.
Pari zvino kanzuru iri kuwana mamiriyoni mana emadhora kubva pamitero yemvura pamwedzi. Vatiwo mari inosvika mamiriyoni maviri nechidimbu chemadhora inoshandiswa mukutenga mishonga yekuchenesa mvura, ukuwo miriyoni imwe chete yemadhora ichishandiswa kubhadhara magetsi.
Asi VaMahachi vayambira kuti kunyange hazvo vakaita zvese kugadzirisa zvigayo zvavo zvemvura nemapaipi, panotodiwa madhamu eKunzvi ne Musami kuti mumhu wese akwanise kuwana mvura yakakwana uye yakachena.
Asi havana kutaura kuti madhamu aya achatangwa kuvakwa rini uye kuti mari yacho iripo here kana kuti kwete.
Munyori mubazi rezvematunhu, VaKillian Mpingo, vatsigirana naVaMahachi vachiti madhamu eKunzvi neMusami ndiwo chete anokwanisa kupedza dambudziko remvura muHarare.
Zvichikadai, paramende yatadza kuzeya mutemo wezvesarudzo sezvange zvakatarisirwa sezvo gurukota rezvemitemo, VaPatrick Chinamasa, vasina kuunza mutemo uyu kudare sezvinodiwa nemitemo yeparamende.
Dare iri ragara kwemaminetsi gumi nemashanu ndokubva raparara.
Gurukota rezvebumbiro remutemo nemabasa eparamende, VaEric Matinenga, vati mutemo uyu hauna kuuya kudare sezvo pane kutaurirana kuri kuitwa zvichitevera chisungo chakabuda neSADC kumusangano wayo wekuMaputo, Mozambique neMugovera.
VaMatinenga vati vanotarisira kuti nyaya iyi ichapinzwa mudare neChitatu.


text:
Kingstone Mapupu
Apo ruzhinji rwevanhu vaive mushishi kupemberera vachimirira kupinda mugore idzva ra2018, mukomana jaya wemubhuku raChandavengerwa, kwaSadunhu Chikosha, kwaMusana, ainge ari mushishi kupanana rudo “nechibayamoyo” chake – nguruve hadzi yemuvakidzani wake. Muchinda uyu akashaya pekupinda nenyadzi apo akawanikidzwa pakati pehusiku achishinha nenguruve, ruzhinji rwevanhu mumusha rwakamirira kupinda muGoredzva.
James Chikange (22) — uyo anogara naambuya vake — akabatikidzwa ari mudanga umo aiita zvinorova nenguruve hadzi yemhuri yekwaMashazhike. Panguva iyi, zvinonzi dzimwe nguruve diki pamwe chete naiyo yaaishinhwa nayo dzaiita ruzha apo James achifadzwa nemudikani wake — nguruve kana kuti humba.
Mukomana anochengeta musha une nguruve idzi, Lameck Jasi Murehwa (23), anonzi ndiye akaona James ari mubishi “kuchata” nechipfuyo ichi achibva amurova nechidhinha mumusoro. Murehwa anoti anga ava nenguva refu achingonzwa nguruve dzichichema husiku uyewo vamwe vanhu vachimuudza kuti pane munhu anoshereketa nadzo.
“Mushure mekutaurirwa kuti kune munhu anoita nguruve dzedu vakadzi uyewo nekuti dzaigara dzichichema husiku, nemusi wa31 Zvita ndakazofunga zvekurara panze apo ndakazonzwa nguruve dzatanga kuchema. Ndakaenda ndakabata chidhinha ndikaona James ari mushishi nenguruve hombe hadzi — hombe yacho. Ndakamurova nechidhinha achibva ahwanda mudanga imomo.“Ndakanhonga zvimwe zvidhinha zviviri ndokuenda pedyo nedanga apo iye akasvetuka achida kutiza ini ndakumuvhundutsira ndichiti ndomurova zvakare. Ndizvo zvakaita kuti amire nekutya ava kunze kwedanga,” anodaro Murehwa.
“Pandakamubatikidza, bhurugwa rake rainge rakatorembera kusvika mumabvi, akasunungura bhandi uye zipi yemutarauzi wake yakavhurika. Ndakamubvunza kuti aiitei nezvipfuyo, iye haana kunyara, ndokutaura chokwadi. Akangonditi, ‘Zvange zvandikundawo.’ Akandikumbira ruregerero achiti zviperere pakati pedu bedzi, ndisaudze vanhu.”
Murehwa anoti haazive kuti dambudziko raJames riri papi sezvo musha wavo uri padyo-padyo nemabhizimisi epaMusiiwa “apo panowanikwa pfambi dzinoda ma$0,25c”.
“Kune pfambi dzinoshevedzera kuti $1 for 4, handizive kuti mukomana uyu ashaya $0,25c zvayo here kuzoita zvakadai kuzvipfuyo zvedu,” anodaro Murehwa.
Anotizve akazoenda kuna ambuya vaJames avo pekutanga vakambotadza kugutsikana nenyaya iyi, asi pashure ndokuzoibvuma.
“Ndakazotaurira varidzi venguruve idzi – Baba naMai Mashazhike – avo vakanditi ndimhan’are nyaya iyi kumapurisa, izvo ndakaita pakamba yeZRP Rutope, kuno kwaMusiiwa. Mapurisa vakandipa tsamba iyo ndakanopa vabereki vemuchinda uyu yekuti aende kumapurisa izvo asina kuita,” anodaro Murehwa.
“Nguruve yandakamuwana achisasana nayo ine vana gumi. Dzimwe nguva akabvira kare achiita muitiro uyu. Zvekare tine imwe nguruve yakangofa zvisina tsarukano, tave kufunga kuti ane zvaakaita nayo.”
Mai Mashazhike vanoti zvakaitwa nemukomana uyu kunguruve yavo zvinovashamisa zvikuru.
“Chokwadi kuita nguruve mukadzi sezvinonzi vakadzi vapera? Itai kuti vana ava vapote vachienda kumachechi. Chaanoshaya chii pakuchiva nguruve? Zvino ichadyiwa naniko nyama yacho kana tikaiuraya?
“Anonzi haana kana musikana anozivikanwa muno, kureva kuti upenyu hwake anopedzera happy wheels shungu kumhuka. Panofanirwa kunge paine zvakawanda izvo anoita asingabatwe. Nguruve idzi takatengera mwana wedu mukomana kuti awane chekuzviriritira nacho,” vanodaro. Mwanakomana wavo anova muridzi wenguruve idzi, Prophet Roy Mashazhike (22), anoti zvakaitwa naJames zvinorwadza. “Nguruve idzi dzingadai dzawanda, zvino hatichaziva kuti kusabereka vana vakawanda chikonzero chacho chii, mabasa emukomana uyu here?
“Kana mapurisa nevebazi reDepartment of Veterinary Services vapedza kuferefeta nyaya iyi, nguruve iyi ndichaiuraya, nyama yacho ndopisa kana kupa vanoda kuidya zvavo,” anodaro.
Anoti anoda kuti James asungwe sezvo achinzi pakaitika nyaya iyi akabva atiza pamba pavo uye vabereki vake vanoti havazive kwaari. Mbuya vaJames, Mai Annah Jonasi (60) — vanova amai vaamai vake — vanoti musi uyu, mukomana uyu akabva pamba nemunin’ina wake, ndokuenda kutaundishipi yekwaMusiiwa uko vaida kunogarira gore idzva.
“James akabva pamba nemunin’ina wake William Chikange (17) husiku vachienda kwaMusiiwa. Zvakazoitika ikoko handizvizive. Ndakazongoona Murehwa ouya husiku achiti abata James achishereketa nenguruve yavo ini zvikatondishamisa,” vanodaro Mai Jonasi. Amai vaJames, Kawile Swalee (45), vanonzi vainge vasipo pamusha pakaitika nyaya iyi sezvo vave kugara paMusiiwa.
“Chandakaona ini mbuya vake kukuvara kwaakaita pagotsi rake nekuda kwekurohwa uko akaitwa nechidhinha. Ndakazongomushaya pano, handizive kwaari uye baba vemwana uyu vakashaya kare apo takauya muno tichibva kuShamva Gold Mine,” vanodaro Mai Jonasi. Vanotizve James munhu anonwa doro nekuputa mbanje, nekudaro havazive kuti zvaakaita izvi zvakakonzerwa nekudhakwa here kana kuti zvine chekuita nemishonga yechivanhu.
“Kubasa kwaanoshanda nemarori kupurazi rekwaSusumani kune vakaenda vachimutarisa vakanomushaya saka hatizive kwaari,” vanodaro.
Uyuwo William anoti mukoma wake akamusiya kwaMusiiwa achidzoka oga kumba apo anonzi ndipo paakananga kudanga renguruve uko akanoporomora mhosva nenguruve yevaridzi.
“James akatisiya kutaundishipi achidzoka kumba husiku. Ndipo patakazonzwa kuti awanikidzwa achiita zvaakaita nenguruve yekwanaMurehwa. Tinorara muimba imwe chete asi kana achibuda achienda kunguruve uku hapana zvatinoziva,” anodaro William. Romeo Gramme, uyo anova shamwari yaJames iyo yaaiva nayo musi uyu, haana kuonekwa neKwayedza kuti ataurewo zvaanoziva pamusoro penyaya iyi.
Vamwe ambuya vaJames, Magarate Warata (68), vanoti vapererwa nekuda kwechiitiko ichi.
“Ndanyadziswa munyika muno nekuda kwenyaya iyi, ‘kuchata’ nenguruve here? Akaroyiwa chete mwana uyu,” vanodaro Mbuya Warata.
Vanoti havazive kuti muzukuru wavo akabatwa nemweya rudzii sezvo vachipinda chechi yechiMoslem. Sahwira waJames, Remember Chikwanha (21), anotiwo akavhunduka nekuda kwenyaya iyi. Mai Alice Madzivanzira Tapfuma (63) vanoti zvakaitwa naJames zvinonyadzisa zvikuru.
Sabhuku Chandavengerwa — VaRums Kwaramba — havana kuonekwa neKwayedza kuti vape maonero avo panyaya iyi. Asi Sadunhu Chikosha, VaElisha Chidziva (64), vanoti nyaya yemhando iyi yava yechipiri mudunhu ravo sezvo gore rakapera paine mumwe mukomana wechidika zvakare, uyo akawanikidzwa achishinha nedhongi.
“Handizive kuti vana vemuno vapindwa neiko, mumwe akarara nedhongi akabvuma mhosva yake, nhasi mumwe ashereketa nenguruve. Zvino mvura inganaye here? Uyu tichamushevedza kudare redu tomupa chirango chekuita chipini mudunhu.
“Chokwadi toita varoora vemadhongi nenguruve here asi vasikana vazere? Nguruve iyi handidi kuiona mudunhu mangu, ngaiuraiwe kana pane anoida ngaauye aitore zvake,” vanodaro.
Mutauriri wemapurisa kudunhu reMashonaland Central, Assistant Inspector Petros Masikati, vanoti vanoda nguva yekutsvaga mafambiro enyaya iyi.


text:
Mutungamiri wenyika, VaEmmerson Mnangagwa, vanosangana nezvizvarwa zveZimbabwe zviri muSouth Africa vachizvikurudzira kuti zvidzoke kumusha kunotanga mabhizinesi.
Nyanzvi munyaya dzematongerwo enyika pamwe nezvehupfumi dzotaura pamusoro pehurongwa hwaVaMnangagwa hwekuda kusimbaradza hupfumi kuburikidza nekukwezva vari kunze kwenyika kuti vatange mabhizinesi muZimbabwe.
Veruzhinji vokatyamadzwa nehuwandu hwevanhu vekumaruwa vanonzi vakanyoresa kuvhota uho hunonzi neZimbabwe Electoral Commission huri pazvikamu makumi masere kubva muzana.
Mutambi wetsiva, Charles Manyuchi anoparura chirongwa chekusimudzira vatambi vechidiki vane tarenda, cheCharles Manyuchi Sports Academy ku Chivhu,icho chichange chine vatambi vanosanganisira mimwe mitambo yakaita se volleyball, basketball, tennis, netball, ne squash
Muchirongwa cheWomen’s Roundtable na 8pm, tiri kutarisa zvichange zvichiitwa nevanhukadzi panguva ino yezororo rekisimusi negore idzva.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am 4930; 13860, 6080, 15580 ne 15460 Kilohertz paShortwave mazuva ose.
Musakanganwe kuteerera zvimwe zvirongwa zvedu na 6am, uye 2pm mazuva ose.
Musakanganwe kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu. Endai pa link iyi: https://www.facebook.com/voa.shona/


text:
Vanhukadzi vemuZimbabwe vabatana nemamwe madzimai pasi rose vachipemberera zuva ravanhukadzi pasi rose, kana kuti International Women’s Day, vachiti zvinhu hazvina kumira zvakanaka munyaya dzehupfumi.
Madzimai aya apemberera zuva ravo vachinyunyuta nerekuti kuondomoka kwehupfumi pamwe nekushaikwa kwemari kuri kukanganisa mabasa avo emaoko.
Mumwe wevanhukadzi anga achinyunyuta ndiAmai Sarudzayi Washaya, avo vanotungamira boka revakadzi rinorima rinonzi Success Through Motivation.
Amai Washaya vanoti kunyange hazvo vari kubatana sevanhukadzi kuita mabhizimusi kuti vawane chouviri, kushaikwa kwemari kuri kuvadzorera shure.
Amai Washaya vanoti dai vaine mari kurima mbambaira kwavari kuita kungadai kuchipa pundutso kumadzimai mazhinji.
Commissioner Jessica Moyo vanoshanda kuZimbabwe Prison and Correctional Services vari kutungamirawo madzimai ebazi iri kuitawo mabasa emaoko anosanganisira kusona zvikwama nezvimwewo.
Amai Moyo vanoti vakatanga boka iri mukuedza kuti madzimai awanewo chauviri.
Asi Amai Mavis Makuwe vanogadzira ma temp-bag anokwanisa kubika chikafu pamwe nekushanda sefiriji.
Amai Makuwe vanoti vari kuwana kunyange hazvo mari iri kunetsa munyika ivo mabhegi avo ari kutengwa.
Amai Makuwe, avo vanoshandira vari kuWaterfalls muHarare, vanoti vari kubatsira madzimai akawanda kuti awane chekuita.
Kunyange hazvo mhemberero idzi dzabudirira, madzimai eMbare Chimurenga Choir ambodzingwa panga pachiitirwa mhemberero idzi.
Vaimbi ava vanga vakapfeka zvipfeko zvine mifananidzo yeZanu PF izvo zvaita kuti vabudiswe sezvo mhemberero idzi dzanga dzichinzi hadzineyi nezvematongerwo enyika.
Asi vaimbi ava vazodzorerwa mukati mushure mekuratidzira vari panze pehotera.
Dingindira regore rino rinoti The Woman We Want is Bankable, Business Minded, Brainy, Beautiful, Bold, Blessed and Balanced.
Zuva reInternational Women’s Day racherechedzwa mumaguta akawanda munyika madzimai achiburitsa pachena zvipingaidzo zvavari kusangana nazvo muhupenyu.


text:
CHITSAUKO 137
Mazana Evadzidzi Anomuona Asati Akwira Kudenga
MATEU 28:16-20 RUKA 24:50-52 MABASA 1:1-12; 2:1-4
JESU ANOZVIRATIDZA KUVANHU VAKAWANDA
ANOKWIRA KUDENGA
JESU ANODURURA MUDZIMU MUTSVENE PAVADZIDZI 120
Pashure pokumutswa kwake, Jesu anorangana nevaapostora vake 11 kuti vanosangana pane rimwe gomo muGarireya. Vamwe vadzidzi vangasvika 500 varipowo, uye pakati pavo pane vamwe vasina chokwadi kuti akamutswa. (Mateu 28:17; 1 VaKorinde 15:6) Asi zvinozotaurwa naJesu iye zvino zvinovasiya vasina mubvunzo nezvokumutswa kwake.
Jesu anotsanangura kuti Mwari akamupa simba rose kudenga nepanyika. Anokurudzira vadzidzi vake achiti: “Naizvozvo endai munoita kuti vanhu vemarudzi ose vave vadzidzi, muchivabhabhatidza muzita raBaba neroMwanakomana neromudzimu mutsvene, muchivadzidzisa kuchengeta zvinhu zvose zvandakakurayirai.” (Mateu 28:18-20) Jesu mupenyu zvechokwadi uye achiine chido chokuona mashoko akanaka achiparidzwa.
Vateveri vose vaJesu, varume, vakadzi, nevana vanopiwa basa irori rokuita kuti vanhu vave vadzidzi. Vanhu vanovapikisa vangaedza kumisa basa ravo rokuparidza nokudzidzisa, asi Jesu anovavimbisa kuti: “Ndakapiwa simba rose kudenga nepanyika.” Izvozvo zvinorevei kuvateveri vake? Anovaudza kuti: “Tarirai! ndinemi mazuva ose kusvikira pakuguma kwemamiriro ezvinhu epanguva yacho.” Jesu haatauri kuti vose vachaita basa rokuparidza mashoko akanaka vachapiwa simba rokuita zvishamiso. Kunyange zvakadaro, vachange vachitsigirwa nomudzimu mutsvene.
Mumazuva “makumi mana” pashure pekumutswa kwake, Jesu anozviratidza kuvadzidzi vake. Anozviratidza aine miviri yakasiyana-siyana achivaratidza kuti “mupenyu achishandisa uchapupu huzhinji,” achivadzidzisa ‘nezvoumambo hwaMwari.’—Mabasa 1:3; 1 VaKorinde 15:7.
Zvichida vaapostora vachiri muGarireya, Jesu anovaudza kuti vadzokere kuJerusarema. Paanoonana navo muguta iri, anoti kwavari: “Musabva muJerusarema, asi rambai makamirira chinhu chakapikirwa naBaba, chamakanzwa nezvacho kubva kwandiri; nokuti chokwadi, Johani akabhabhatidza nemvura, asi imi muchabhabhatidzwa nomudzimu mutsvene kusati kwapera mazuva mazhinji pashure peizvi.”—Mabasa 1:4, 5.
Jesu anozoonanazve nevaapostora vake. Anoenda navo “kuBhetani,” nechekumabvazuva kweGomo reMiorivhi. (Ruka 24:50) Pasinei nezvinhu zvese zvavaudzwa naJesu nezvekuenda kwake, vachiine kapfungwa kekuti Umambo hwake huchava pano panyika.—Ruka 22:16, 18, 30; Johani 14:2, 3.
Vaapostora vanobvunza Jesu kuti: “Ishe, mava kudzorera umambo kuna Israeri panguva ino here?” Anongoti: “Hazvisi zvenyu kuti muzive nezvenguva kana mwaka zvakaiswa naBaba musimba ravo.” Achisimbisazve nezvebasa ravari kufanira kuita anoti: “Muchagamuchira simba kana mudzimu mutsvene wasvika pamuri, uye muchava zvapupu zvangu muJerusarema nomuJudhiya mose nomuSamariya uye kusvikira kurutivi ruri kure kwazvo rwenyika.”—Mabasa 1:6-8.
Jesu nevaaapostora vake vari paGomo reMiorivhi. Anotanga kukwira kudenga uye pasina nguva anofukidzwa negore votadza kumuona. Kubva paakamutswa, Jesu anga achipfeka miviri yenyama. Asi apa anopfekenura muviri wenyama waanga ainawo ozokwira kudenga ava nemuviri usingaoneki. (1 VaKorinde 15:44, 50; 1 Petro 3:18) Vaapostora vakatendeka pavanosara vakangoti nde-e, ‘varume vaviri vakapfeka nguo chena’ vanomira pedyo navo. Ingirozi dzapfeka miviri yenyama uye dzinovabvunza kuti: “Varume vokuGarireya, makamirirei makatarira kudenga? Uyu Jesu akwidzwa kudenga achibva kwamuri achauya saizvozvo sokumuona kwamaita achienda kudenga.”—Mabasa 1:10, 11.
Jesu akabva pasi pano asingaonekwe neruzhinji rwevanhu, achingoonekwa nevateveri vake vakatendeka chete. Achadzoka “saizvozvo,” asingaonekwe neruzhinji, vateveri vake vakatendeka vari ivo bedzi vachacherechedza kuvapo kwake musimba reUmambo.
Vaapostora vanodzokera kuJerusarema. Pamazuva anozotevera, vanoungana nevamwe vadzidzi kusanganisira “Mariya amai vaJesu nevanun’una vake.” (Mabasa 1:14) Boka iri rinoramba richinyengetera. Imwe nyaya yavanonyengeterera ndeyekutsvaga mudzidzi achatsiva Judhasi Iskariyoti kuitira kuti vaapostora vavezve 12. (Mateu 19:28) Vari kutsvaga mudzidzi akaona mabasa akaitwa naJesu uye kumutswa kwake. Vanokanda mijenya kuti vaone kuti Mwari anoti kudii panyaya yacho, uye apa ndipo panopedzisira kutaurwa nyaya yekushandisa mijenya muBhaibheri. (Pisarema 109:8; Zvirevo 16:33) Matiyasi, uyo angangova aiva pakati pevanhu 70 vakatumwa kunoparidza naJesu, ndiye anosarudzwa obva “averengwa pamwe chete nevaapostora vane gumi nomumwe chete.”—Mabasa 1:26.
Pashure pemazuva gumi Jesu akwira kudenga, mutambo wechiJudha wePendekosti ya33 C.E. unoitwa. Vadzidzi vanoda kusvika 120 vaungana mune imwe imba yepamusoro muJerusarema. Mumba umu munobva mangonzwika ruzha runenge rwemhepo iri kuvhuvhuta nesimba. Panotanga kuoneka marimi akaita seemoto pamusoro pemumwe nemumwe wavo. Vadzidzi vose vanobva vatanga kutaura mitauro yakasiyana-siyana. Uku ndiko kudururwa kwemudzimu mutsvene kwakavimbiswa naJesu!—Johani 14:26.


text:
Vamwe vagari vekuZvishavane mudunhu raIshe Mapanzure vanoti makambani akaita seZimasco neZimAlloys uye vamwe varikukorokoza nekuchera chrome mudunhu ravo varikuisa hutano hwavo parumana nzombe sezvo vachisvibisa nharaunda pamwe nekusiya makomba ane njodzi asina kufushirwa.
Vagari ava vanoti vemigodhi midiki ava varikusvibisa nharaunda yavo pamwe nemvura. Amai Eunice Charamba Hove vanoti makorokoza aya haana zvimbuzi izvo zvinoita kuti vasiye zvinhu zvakadai semakondomu pachena ayo anozotambiswa nevana vemunzvimbo iyi.
Vagari ava vari kupomerawo mhosva kumakorokoza yekusiya makomba asina kufushirwa izvo zviri kuisa hupenyu hwevanhu nehwezvipfuwo parumana nzombe. VaFortunate Siziba ndeumwe wevakapinda tsaona yekudonhera mugomba rakasiyiwa nemakorokoza aya vachiti vakakanganisika mapapu pamwe negumbo.
VaSilinganiso Nyathi mumwe mugari wemunharaunda iyi vanoti vanotyira hupenyu hwevana vavo sezvo nzvimbo yavo yazara makomba. Muna 2012 mumwe mwana Asar Mpofu akadonhera mugomba akafa. VaNyathi vanoti shuviro yavo ndeyekuti dai vanochera Chrome ava vafushira makomba mushure aya.
VaMartin Mapfumo kanzura weWard 3 vanotiwo makomba ari kucherwa aya idambudziko guru. VaMapfumo vati vagari venzvimbo yavo varikufa, kukuvara kana kurasikirwa nezvipfuwo asi vakati vari kutadza kugadzirisa dambudziko iri sezvo vanochera ava vasingagari panzvimbo imwechete kwenguva yakareba.
Vagari vekuZvishavane ava vanodembawo kuti dai vawana masangano akazvimirira anogona kuvabatsira nezvekushandisa kuti vafushire makomba aya vagoshandisawo nzvimbo dzakakanganiswa idzi zvine pundutso. Vanoti vanokwanisa kurima michero nezvimwe pane makomba aya akange afushirwa.
Mune rimwe gwaro rakabudiswa nesangano rinoona nezvenharaunda reZimbabwe Environmental Law Association rinonzi “From the Great Dyke to the Great threat,” sangano iri rinoti vanhu vemunharaunda mune zvicherwa vanofanirwa kushanda pamwechete nevanopa marezinhesi emighodhi kuitira kuti vemigodhi ava vasiye vagadzirisa nzvimbo dzavanenge vachera zviwanikwa.
Asi chinonetsa ndechekuti vamwe vanongoita zvekukorokoza vasina mvumo. Vamwe vari kucherawo zviwanikwa izvi vari kurasikirwa nehupenyu kana migodhi yacho yadhirika. Mutevedzeri wegurukota rezvezvicherwa VaFred Moyo vanoti vanochera zviwanikwa vanofanira kuafushira sezviri pamutemo wenyika.


text:
Nyaya yeGukurahundi yotsviriridza zvakare kuMatabeleland panguva iyo bhiri rekupodzwa kwemaronda nekugarisana riri kuzeyiwa neveruzhinji.
Fodya inotanga kutengeswa munyika mhando yepamusoro soro ichitengwa ne 4 dollars 55 cents pa kirogiramu imwe chete.
Zimbabwe yotungamira panyika dziri pamberi mukuroodza vana vasati vasvika pazera rekuroorwa.
Muchirongwa chedu che Diaspora Forum pa LiveTalk tiri kutarisa kuti zvizvarwa zveZimbabwe zviri kunze kwenyika zvichabatsirawo seyi mugadziriro yesarudzo ya2018 kumusha.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
23 Kana ukagara pasi kuti udye namambo, unofanira kunyatsofungisisa zviri pamberi pako,+
2 uye unofanira kuisa banga pahuro pako kana uri munhu uya ane mweya une chido.+
3 Usaratidza kuti unopanga zvokudya zvake zvinonaka, zvazviri zvokudya zvenhema.+
4 Usashanda zvakaoma kuti uwane pfuma.+ Rega kuvimba nokunzwisisa kwako.+
5 Wakaita kuti maziso ako aitarire here, iyo zvaisiri chinhu?+ Nokuti chokwadi inomera mapapiro seegondo yobhururuka ichienda kumatenga.+
6 Usadya zvokudya zvomunhu ane ziso rinonyima,+ kana kuratidza kuti unopanga zvokudya zvake zvinonaka.+
7 Nokuti iye akaita somunhu ane zvaakaronga mumweya make.+ Anokuudza kuti, “Idya uye inwa,” asi mwoyo wake hauna hanya newe.+
8 Chimedu chako chaunenge wadya, uchachirutsa, uye uchange watambisa mashoko ako anofadza.+
9 Usataura benzi richinzwa,+ nokuti richazvidza mashoko ako okungwara.+
10 Usabvisa muganhu wekare,+ uye usapinda mumunda wenherera.+
11 Nokuti Mudzikinuri wadzo ane simba; iye acharwira mhosva yadzo kwauri.+
12 Ranga mwoyo wako uye nzeve yako ngainzwe mashoko ezivo.+
13 Usarega kuranga mukomana.+ Kana ukamurova neshamhu, iye haangafi.
14 Umurove neshamhu, kuti ununure mweya wake paSheori.+
15 Mwanakomana wangu, kana mwoyo wako ukava wakachenjera,+ mwoyo wangu ini uchafara.+
16 Itsvo dzangu dzichapembera nomufaro miromo yako painotaura zvakarurama.+
17 Mwoyo wako ngaurege kuitira vatadzi shanje,+ asi itya Jehovha zuva rose.+
18 Nokuti kana zvikadaro uchava nenguva yemberi,+ uye tariro yako haizoparadzwi.+
19 Haiwa iwe mwanakomana wangu, inzwa uve akachenjera, utungamirire mwoyo wako munzira.+
20 Usava mumwe wevanonwisa waini,+ mumwe wevanokara nyama.+
21 Nokuti chidhakwa nomunhu anokara vachava varombo,+ uye hope dzichapfekedza munhu mamvemve.+
22 Teerera baba vako vakaita kuti uberekwe,+ uye usazvidza amai vako nokuti vakwegura.+
23 Tenga chokwadi+ urege kuchitengesa—tengawo uchenjeri nokurangwa nokunzwisisa.+
24 Baba vomunhu akarurama chokwadi vachafara;+ munhu anobereka munhu akachenjera achafadzwawo naye.+
25 Baba vako naamai vako vachafara, uye amai vakakubereka vachafara.+
26 Mwanakomana wangu, ndipe mwoyo wako, uye maziso ako ngaafarire nzira dzangu.+
27 Nokuti pfambi igomba rakadzika+ uye mukadzi wokumwe itsime rakamanikana.
28 Iye anovandira sezvinoita gororo;+ uye anowedzera vanonyengera pakati pevarume.+
29 Ndiani ane nhamo? Ndiani asingafari? Ndiani anokakavara?+ Ndiani anonetseka? Ndiani ane maronda pasina chikonzero? Ndiani ane maziso asinganyatsooni?
30 Ndevaya vanogarisa pawaini,+ vaya vanouya kuzotsvaka waini yakavhenganiswa.+
31 Usatarira waini painenge yakatsvuka, painovaima iri mukapu, paunoinwa ichidzika zviri nyore.
32 Pakuguma kwayo inoruma senyoka,+ uye inobudisa uturu sezvinoita nyoka.+
33 Maziso ako achaona zvinhu zvinoshamisa, uye mwoyo wako uchataura zvinhu zvakatsauka.+
34 Uchaita somunhu akarara pakati pegungwa, kana somunhu akarara pamusoro pedanda refu rengarava.+
35 Uchati, “Vakandirova, asi handina kurwara; vakandirova, asi handina kuzviziva. Ndichamuka rini?+ Ndichaitsvakazve.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Zvirevo 23
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Sangano re Zimbabwe Chamber of Informal Economy Association, ZCIEA, iro rinomirira vanobata mabasa emaoko, rinoti zviri nyore kuti Zimbabwe idzike mutemo wezvemabhizimusi unobatsira vanobata mabasa emaoko, sezvakakurudzirwa nesangano reInternational Labour Organisation muna 2015.
Izvi zvakabuda pamusangano wakaitwa nesangano iri nevatori venhau nemusi weChitatu muHarare.
ZCIEA inoti izvi zvinoita chete ndokunge hurumende yakazvipira kuita nhaurirano.
Sangano iri rinoti vanoita mabasa emaoko ava vari kubatsirawo zvikuru mukuumbwa kwehupfumi hwenyika kuburikidza nemitero yavari kubhadhara.
Va Wisborn Malaya munyori mukuru musangano reZCIEA vanoti Zimbabwe yakabvumirana nedzimwe nyika kukurudziro ye International Labour Organisation (ILO) 204 muna 2015 kuti mashandiro evanhu vanobata mabasa emaoko anofanirwa kuvandudzwa kuitira kuti vabatsire mukuvaka nyika.
Sangano reILO rinoti nyika dzakatora matanho aya zvinobatsira kuti vanhu vashande mabasa ane pundutso uye achiita kuti vanhu vararame zvakanaka, kuvandudzwa kwehupfumi, kuchengetedzwa kwevashandi, kuchengetedzwa kwekodzero pamwechete nekuwanisa ruzhinji mikana yekushanda.
Munyika yeZimbabwe vanhu vazhinji vari kubata mabasa emaoko uye vanhu vashoma-shoma ndivo vachiri kunoshandira makambani. VaMalaya vanoti kushandura kuti vanobata mabasa emaoko ava vabatsire mukuumba hupfumi hwenyika zvinoda kuti hurumende ishande pamwechete nevanobata mabasa emaoko vacho.
Imwe nhengo yesangano reZimbabwe Congress of Trade Unions VaElijah Mutemeri vatsigirawo vakati mushandirapamwe pakati pehurumende nevanobata mabasa emaoko wakakosha uye mabasa avo anofanirwa kuonekwawo seakakosha.
VaMutemeri vasvora hurumende vachiti pari zvinho chidikwadikwa chayo mushanduko iyi inyaya yekuti iwane mitero kubva kune vanobata mabasa emaoko. Vati nyaya yemitero handiyo yakanyanyokosha.
Mutungamiriri weZCIEA Amai Lorraine Sibanda vaudza Studio 7 kuti kuti mapato ezvematongerwo enyika akaita mwoyo unoda uye kuremekedza kodzero dzeruzhinji, zviri nyore kuti Zimbabwe izadzikise chiga cheILO ichi.
Amai Sibanda vati kunyangwe hazvo hurumende ichi garoshoropodza vanobata mabasa emaoko ava sevanhu vasingadi kubhadhara mitero, vati nhengo dzavo dzinobatirwa mitero zvakapfuurikidza.
Sangano iri rashoropodzawo hurumende nekuda kuuyisa mari yemabond notes vakati ivo sesangano havadi kushandisa mari yavarikupa zita remadungurirwa rekuti bond paper.
Sangano iri rakurudzira hurumende kuti isati yaunza mabond notes itange yaudza zvizvarwa zveZimbabwe matanho achatorwa kana vanhu vakarasikirwa nemari dzavo.
Sangano iri rinoti richiri kuyeuka zvakadzama kurasikirwa kwakaitwa vanhu nemari dzavo Zimbabwe payakatanga kushandisa mari dzekunze muna2009 richiti izvi zvikadzokorodzeka hurumende inofanirwa kusara nechitsvambe chekudzorera vanhu mari dzavo.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
15 Kunyange zvakadaro, isu takasimba tinofanira kutakura kushayiwa simba kwevaya vasina kusimba,+ tisingazvifadzi.+
2 Mumwe nomumwe wedu ngaafadze muvakidzani wake muzvinhu zvakanaka kuti iye avakwe.+
3 Nokuti kunyange Kristu haana kuzvifadza;+ asi sokunyorwa kwazvakaitwa, kuti: “Kuzvidza kwevaya vakanga vachikuzvidzai kwakawira pandiri.”+
4 Nokuti zvinhu zvose zvakanyorwa kare zvakanyorerwa+ kuti tirayiridzwe,+ kuti nokutsungirira+ kwedu uye nokunyaradza+ kunobva muMagwaro, tive netariro.+
5 Zvino Mwari anopa kutsungirira nenyaradzo ngaabvumire kuti pakati penyu muve nemafungiro akafanana+ neaiva naKristu Jesu,
6 kuti mukudze Mwari uye Baba vaShe wedu Jesu Kristu nomwoyo mumwe nomuromo mumwe.+
7 Naizvozvo gamuchiranai,+ sokugamuchirwawo kwatakaitwa naKristu,+ kuti Mwari akudzwe.
8 Nokuti ndinotaura kuti Kristu chokwadi akava mushumiri+ wevaya vakadzingiswa+ nokuda kwouchokwadi hwaMwari,+ kuti asimbise zvipikirwa+ zvakaitwa naMwari kumadzitateguru avo,
9 uye kuti mamwe marudzi+ akudze Mwari nokuda kwengoni dzake.+ Sokunyorwa kwazvakaitwa, kuti: “Ndokusaka ndichakubvumai pachena ndiri pakati pemamwe marudzi uye ndichaimbira zita renyu.”+
10 Uyezve anoti: “Farai, imi marudzi, nevanhu vake.”+
11 Uyezve: “Rumbidzai Jehovha, imi marudzi ose, uye vanhu vose ngavamurumbidze.”+
12 Uyezve Isaya anoti: “Pachava nomudzi waJese,+ uye kuchava nomumwe anomuka kuti atonge marudzi;+ marudzi achaisa tariro yawo paari.”+
13 Mwari anopa tariro ngaakuzadzei nomufaro wose norugare rwose nokuda kwokutenda kwenyu, kuti tariro yenyu iwedzere nesimba romudzimu mutsvene.+
14 Zvino ini ndinotenda pamusoro penyu, hama dzangu, kuti imi muzerewo norunako, sezvamakazadzwa nezivo yose,+ uye kuti munogonawo kurayirana.+
15 Zvisinei, ndiri kukunyorerai ndisingambovanzi pane zvimwe zvinhu, sokunge kuti ndiri kukuyeuchidzai+ zvakare, nokuda kwomutsa usina kukodzera kuwanwa wandakaitirwa naMwari+
16 kuti ndive mushandi wevanhu vose waKristu Jesu kune mamwe marudzi,+ ndichiita basa dzvene remashoko akanaka+ aMwari, kuti chinopiwa,+ iwo mamwe marudzi aya, chive chinogamuchirika,+ chichitsveneswa nomudzimu mutsvene.+
17 Naizvozvo ndine chikonzero chokupembera nomufaro muna Kristu Jesu+ pamusoro pebasa rine chokuita naMwari.+
18 Nokuti handitsungi kutaura chinhu chimwe chete kana chisiri chezvinhu zviya zvakaitwa naKristu achindishandisa+ kuti mamwe marudzi ateerere,+ pachishandiswa shoko+ rangu uye basa,
19 pachishandiswa simba rezviratidzo nezvishamiso,+ uye simba romudzimu mutsvene; zvokuti kubvira muJerusarema kutenderera+ kusvikira kure sokuIririkumu ndakaparidza kwazvo mashoko akanaka pamusoro paKristu.+
20 Saizvozvo, chokwadi, ndakavavarira kurega kuzivisa mashoko akanaka uko Kristu akanga atotaurwa nezvake, kuti ndirege kuvakira panheyo yomumwe munhu;+
21 asi, sokunyorwa kwazvakaitwa, kuti: “Vaya vasina kuziviswa nezvake vachaona, uye vaya vasina kunzwa vachanzwisisa.”+
22 Naizvozvo ndakadziviswawo kazhinji kusvika kwamuri.+
23 Asi zvino zvandisisinazve nharaunda isina kumbobatwa munzvimbo dzino, uye kwemakore ndave ndichisuwa kusvika kwamuri+
24 chero panguva ipi zvayo pandinenge ndava kuenda kuSpeini,+ chandinonyanya kutarisira ndechokuti pandinenge ndava kuenda ikoko, ndikuonei uye mundiperekedze+ zvishoma ikoko pashure pokunge ndamboti gutsikanei nokuva nemi.
25 Asi zvino ndava kuda kuenda kuJerusarema kunoshumira vatsvene.+
26 Nokuti vaya vari kuMakedhoniya neAkaya+ vakafara kugovera zvinhu zvavo nokupa+ varombo vevatsvene vari muJerusarema.
27 Chokwadi, vakafara kuita izvozvo, asi vakanga vaine chikwereti kwavari; nokuti kana mamwe marudzi akagoverana muzvinhu zvavo zvomudzimu,+ ivowo vane chikwereti chokushumira pachena kune ava nezvinhu zvomuviri wenyama.+
28 Nokudaro kana ndapedza izvi uye ndasvitsa chibereko+ ichi kwavari chakachengeteka, ndichapfuura nokwamuri ndichienda kuSpeini.+
29 Zvakare, ndinoziva kuti pandinouya kwamuri ndichauya nechikomborero chizere chinobva kuna Kristu.+
30 Zvino ndinokurayirai, hama, nokunaShe wedu Jesu Kristu uye norudo rwomudzimu,+ kuti muzvishandise nesimba pamwe chete neni pakunyengetera kuna Mwari nokuda kwangu,+
31 kuti ndinunurwe+ pavanhu vasingatendi vari muJudhiya uye kuti ushumiri hwangu hwokuJerusarema+ hugamuchirike kuvatsvene,+
32 kuti nokuda kwaMwari, pandinosvika kwamuri nomufaro ndichazorodzwa+ pamwe chete nemi.
33 Mwari anopa rugare ngaave nemi mose.+ Ameni.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
VaRoma 15
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
APO mutambo weFIFA World Cup Brazil 2014 waswedera, vatsigiri vazhinji venhabvu vari kuti zvikwata zvinoti Brazil neSpain, iyo ine mukombe uyu parizvino, ndizvo zvine mukana mukuru wekuhwina gore rino.
Makwishu aya ari kutanga musi wa12 Chikumi.
Zvakadaro, tsvakiridzo yakaitwa neKwayedza inotaridza kuti pazvikwata zvemuAfrica, Nigeria, Ivory Coast pamwe neGhana ndizvo zvichagona kunodadisa kumutambo uyu.
Nigeria yakaiswa muGroup F umo ichasangana nezvikwata zvinoti Iran, Bosnia and Herzegovina iyo inotambirwa naEdin Dzeko weManchester City pamwe neArgentina inotambirwa nevatambi vane mukurumbira vakaita Lionel Messi weBarcelona, Gonzalo Higuain weNapoli, Sergio Aguero weManchester City pamwe neAngel Di Maria weReal Madrid.
Mutsigiri mukuru wenhabvu Chris ‘Romario’ Musekiwa anoti Nigeria ine vatambi vanodadisa chaizvo uye murairidzi wayo Stephen Keshi inyanzvi pakurairidza mutambo uyu.
Maziso evazhinji achange ari pavatambi vanoti John Obi Mikel, Victor Moses, Emmanuel Emenike, Shola Ameobi pamwe naBabatunde Michael avo vanotambira maSuper Eagles ekuNigeria.
“Nigeria ine chikwata chakasimba chinogona zvikuru uye ndinoiona ichinovhundutsa chaizvo kumutambo uyu.
“Nigeria yakadira mari muchikwata ichi kuti murairidzi wacho Keshi aite basa rake akwanise kuruka chikwata chakasimba chinohwina.
“Saka ini hangu ndoiona ichidadisa kumutambo uyu. Masangano enhabvu ekunyika iyi ini vakandidana kuti tibatane tiende tese kumutambo uyu ndinovabatsira kunotsigira nyika yavo kuti ihwine mutambo uyu,” akadaro Musekiwa.
Shasha yekuongorora nhabvu ine mukurumbira Charles ‘CNN’ Mabika akati ari kuona chikwata cheNigeria chichisvika kumaquarter-finals eWorld Cup.
Mabika anoti maziso mazhinji pamutambo uyu, uyo uri kutambirwa kuBrazil, achange ari pazvikwata zvinoti Brazil neSpain asi zvimwe zvakaita seBelgium zvichashamisa vanhu vazhinji sezvichaitwa neNigeria. — AFP.


text:
Unozivei nezveZvapupu zvaJehovha?
Unotiona tichiparidzira vanhu, unogona kunge wakaverenga nezvedu mumapepanhau kana kuti wakanzwa vamwe vanhu vachitaura nezvedu. Asi unoziva zvakawanda zvakadini nezveZvapupu zvaJehovha?
CHIMBOONGORORA ZVAUNOZIVA NEZVAVO
Maka mutsetse mumwe nemumwe kuti hongu kana kuti kwete.
HONGU KWETE
Zvapupu zvaJehovha vaKristu.
Zvapupu zvaJehovha zvinotenda kuti nyika yakasikwa mumazuva 6 akareba maawa 24.
Zvapupu zvaJehovha hazvibvumi kurapwa.
Zvapupu zvaJehovha zvinotenda Bhaibheri rese.
Zvapupu zvaJehovha zvinongoshandisa Bhaibheri razvo chete.
Zvapupu zvaJehovha zvakachinja Bhaibheri razvo kuti rienderane nezvazvinotenda.
Zvapupu zvaJehovha hazvibatsiri vanhu munharaunda.
Zvapupu zvaJehovha zvinotarisira pasi vanhu vezvimwe zvitendero.
Kuti uwane mhinduro verenga mapeji anotevera.
1 HONGU. Tinoedza kunyatsotevedzera zvaidzidziswa uye zvaiitwa naJesu Kristu. (1 Petro 2:21) Asi zvatinoita zvakasiyana nezvinoitwa nezvimwe zvitendero zvinozviti ndezvechiKristu. Somuenzaniso, takaona kuti Bhaibheri rinodzidzisa kuti Jesu Mwanakomana waMwari uye kuti haasi Mwari vatatu mumwe. (Mako 12:29) Hatitendi kuti mweya haufi uye takaonawo kuti hapana magwaro anotsigira dzidziso yekuti Mwari anopisa vanhu nokusingaperi. Hatitendiwo kuti vaya vanotungamirira muzvitendero vanofanira kuva nemazita ekuremekedzwa anoita kuti vave pachinzvimbo chakakwirira kupfuura vamwe.—Muparidzi 9:5; Ezekieri 18:4; Mateu 23:8-10.
2 KWETE. Tinotenda kuti Mwari ndiye akasika zvinhu zvese. Asi hatibvumirani nedzidziso yokuti zvinhu zvese zvakasikwa mumazuva 6 akareba maawa 24. Nei tisingabvumirani nedzidziso iyi? MuBhaibheri shoko rokuti “zuva” rinogona kureva nguva yakareba. (Genesisi 2:4; Pisarema 90:4) Saka zvinotaurwa nevanotsigira dzidziso iyi zvinopesana neBhaibheri. Chimwezve ndechekuti vanotsigira dzidziso iyi vanodzidzisa kuti nyika ino ingori nezviuru zvemakore kubva payakasikwa. Asi maererano neBhaibheri, nyika ino uye denga zvakanga zvatovapo mazuva 6 okusika asati atanga. 1
—Genesisi 1:1.
3 KWETE. Tinobvuma kurapwa. Vamwe vedu vatori vanachiremba sezvakanga zvakaita mumwe muKristu anotaurwa muBhaibheri ainzi Ruka. (VaKorose 4:14) Asi tinoramba kurapwa kwose kunopesana nemitemo yeBhaibheri. Somuenzaniso, hatiwedzerwi ropa nokuti Bhaibheri rinoti tinofanira kurege ropa.
—Mabasa 15:20, 28, 29.
Kunyange zvakadaro, isu nehama dzedu tinoda kurapwa zvakanaka. Dzimwe nzira dzekurapa pasina kuwedzerwa ropa, idzo dzakatangwa nechinangwa chokubatsira Zvapupu, dzava kutobatsirawo vamwe vanhu. Munyika dzakawanda chero murwere upi zvake ava kukwanisa kusarudza kusawedzerwa ropa achityira matambudziko anowanika pakuwedzerwa ropa, akadai sezvirwere zvinowanika muropa, kuwedzerwa ropa risingawirirane nemuviri wake nezvimwewo zvinogona kukanganiswa nevashandi vemuzvipatara.
4 HONGU. Tinotenda kuti Bhaibheri rose ‘rakafuridzirwa naMwari uye rinobatsira.’ (2 Timoti 3:16) Kana tichiti Bhaibheri rose tinenge tichireva Testamende Yekare uye Testamende Itsva, sematauriro anoita vakawanda. Zvikamu izvozvo tinozviti Magwaro echiHebheru uye Magwaro echiKristu echiGiriki. Izvozvo tinozviitira kuti tisape pfungwa yekuti mamwe mabhuku eBhaibheri haachashandi kana kuti ava echinyakare.
5 KWETE. Tinoshandisa shanduro dzakasiyana-siyana patinenge tichidzidza Bhaibheri. Asi tinonyanya kushandisa Bhaibheri reShanduro yeNyika Itsva yeMagwaro Matsvene mumitauro yarinowanika nokuti rakarurama, rinonzwisisika, uye rinoshandisa zita raMwari. Funga nezvedambudziko riripo panyaya yekushandiswa kwezita raMwari rokuti Jehovha. Mumashoko okusuma erimwe Bhaibheri mune mazita 79 evanhu vakashanda pakubudiswa kweBhaibheri racho. Asi Bhaibheri iroro haritauri zita reMunyori waro, Jehovha Mwari! Kusiyana neBhaibheri iri, Shanduro yeNyika Itsva yeMagwaro Matsvene yakadzorera zita raMwari parakanga riri mumagwaro ekutanga. 2
6 KWETE. Patakaona kuti zvataitenda zvakanga zvisinganyatsoenderani neBhaibheri takagadzirisa manzwisisiro edu. Tisati tatombotanga kubudisa Shanduro yeNyika Itsva yeMagwaro Matsvene muna 1950, taishandisa dzimwe shanduro dzeBhaibheri dzaiwanika panguva yacho tichiita kuti zvatinotenda zvienderane nezvataiverenga madziri.
7 KWETE. Basa redu rekuparidza rinobatsira vanhu vakawanda. Takabatsira vanhu vakawanda kuti vakunde dambudziko rainge ravapinda muropa rekudhakwa kana kuti rekushandisa madhiragi. Makirasi ekudzidzisa vanhu kuverenga nekunyora atinoitisa pasi rose ari kubatsira zviuru zvevanhu. Kana pakaitika njodzi tinobatsira Zvapupu nevasiri Zvapupu. Tinoedza kuvapa ruyamuro rwavanenge vachinyatsoda panguva dzakadai uye kuvakurudzira panyaya dzekunamata. 3
8 KWETE. Tinotevedzera zano reBhaibheri rekuremekedza “vanhu vemarudzi ose” pasinei nekuti ndevechitendero chipi. (1 Petro 2:17) Somuenzaniso, kunyange zvazvo mune dzimwe nyika muine mazana ezviuru eZvapupu zvaJehovha, hatiedzi kufurira vezvematongerwo enyika kuti varambidze zvimwe zvitendero kuita mabasa azvo. Hatiedziwo kumanikidza vanogadza mitemo kuti vadzike mitemo inomanikidza vanhu kutevedzera zvatinotenda. Tinonzwisisawo kuti vamwe vane kodzero yokutenda zvavanotenda sezvo tichifara kana ivo vakatibatawo saizvozvo.—Mateu 7:12.
Mamwe mashoko ari munyaya ino akatorwa panzvimbo yedu yekubudisira mashoko paIndaneti yejw.org. Kuti unzwe zvakawanda, enda pakanzi NEZVEDU > MIBVUNZO INONYANYA KUBVUNZWA.
^ 1. Nokuda kwechikonzero ichocho tinobvumirana netsvakurudzo dzakaitwa nevesayenzi dzinoratidza kuti nyika ino yava nemabhiriyoni emakore, izvo zvinorambwa nevaya vanoti nyika yakasikwa mumazuva 6 emaawa 24.
^ 2. Bhaibheri reShanduro yeNyika Itsva rakasiyana nemamwe maBhaibheri pakuti: Rinopiwa vanhu pachena.Izvi zviri kuita kuti vanhu vakawanda vakwanise kuverenga Bhaibheri mumutauro wavo. Bhaibheri reShanduro yeNyika Itsva rava kuwanika mumitauro inosvika 130. Unogona kutoriverenga paIndaneti pawww.jw.org.
^ 3. Imwe nzira yatinoshandisa mari yezvipo ndeyekubatsira vanenge vawirwa nenjodzi. (Mabasa 11:27-30) Sezvo basa racho rose richiitwa nevanhu vanozvipira uye vasingabhandarwi, mari yacho inongonangana nezvainenge yaunganidzirwa kuti ishandiswe pakupa ruyamuro.


text:
Chikwata chenhabvu chenyika chemaWarriors chatanga makundano acho e2019 Africa Cup of Nations nemutsindo unotyisa.
Chikwata ichi neSvondo chakayeuchidza vateveri venhabvu mazuva emufaro ekare apo vakazvambaradza Liberia 3-0 pamberi pemhomho yaisvika zviuru makumi mana nezvishanu mumutambo wavo wekutanga wemunzira yekuenda kuma 2019 Africa Cup of Nations.
Vazhinhi vaive munhandare yeNational Sports Stadium vakabudamo vaine mufaro mukuru mushure mekunge maWarriors atamba sevakasvikirwa ndokutora mapoinzi ese matatu nezvibodzwa zvakakandwa nakaputeni wavo Knowledge Musona.
Aka ndiko kekutanga kubvira muna 2004 apo Peter Ndlovu akaroverera zvibodzwa zvitatu neSwaziland kuti mutambi mumwe chete wemaWarriors anwise zvibodzwa zvitatu mumutambo mumwe chete.
Kukunda Liberia uku kwasiya Zimbabwe iri pamusoro pegungano rezvikwata zvina iri nemapoinzi matatu, vakaenzana neDRC iyo yakarova Congo Brazzaville 3-1 mune mumwe mutambo asi maWarriors ari panyanga nezvibodzwa.
Nhengo yeZimbabwe National Soccer Supporters Association, Va Eddison Chihota, vanoti havana neremuromo nematambiro akaita maWarriors vachiti ivo zvakadai zvinofanira kurumbidzwa.
Mubati wepagedhe wemaWarriors, George Chigova, anoti ari kufara zvikuru nezvavakaita neSvondo zvichitevera kutatarika kwakaita chikwata chimwechetecho kuma fainari e 2017 Africa Cup of Nations ayo akaitirwa kuGabon muna Ndira.
Chigova anoti kukunda kwavaita Liberia kwatopfuura achiti iye vave kutarisa kumitambo inotevera sezvo zvisingabatsire kuti vokunda nhasi, vozorohwa mangwana, votadza kuenda kuma fainari.
Mutsigiri wemaWarriors ane mukurumbira, Va Chris Romario Musekiwa, vanoti panofanira kuitwa gadziriro yakasimba kuti maWarriors akwanise kunokunda zvekare mumutambo unotevera.
Chikwata chimwechete kubva mugungano rezvikwata zvina iri ndicho chinobudirira kuenda kumafainari ayo achaitirwa kuCameroon.
Mutambo weZimbabwe unotevera uriko muna Kurume gore rinouya apo maWarriors achashanya kuCongo Brazzaville sezvo makundano aya ave kumboenda kuzororo remwedzi mipfumbamwe.
Panguva ino, kusvika muna Kurume imomo, zvimwe zvikwata zvemuAfrica zvichange zvichikwikwidza mumakundano e 2018 World Cup ayo Zimbabwe yakabuditswa neveFifa nemhaka yekutadza kubhadhara aimbove murairidzi wemaWarriors, Vallinhos.


text:
Mufushwa
Mufushwa (dried vegetables) zvinoreva muriwo wakawomeswa. Muriwo unofushwa unotanga wabikwa uchifashaidzwa kudzamara waibva. Kana uchinge waibva mvura inokuniwa, muriwo wacho wochiwomeswa pazuva.
Panange pozodyiwa mufushwa unobikwazve.Muriwo unofushwa senzira yokuchengetedza kuitira nguva iri mberi. Vamwewo ndivo vanofusha nokuti vanofarira manakiro emuriwo wakafushwa. Muriwo wakafushwa une kakuvavira kanosandura mukanwa. unogona kubikwa uri woga kana kusanganiswa nenyama.
Miriwo inofushwa inosanganisira: rugare; rape; munyemba; zifodya zvichingodaro.


text:
MUKAI!
March 2013 | Kuenda Kunze Kwenyika
—Uchitsvaka Upenyu Huri Nani
Matambudziko api akasanganikwa nawo nevanhu vakaenda kune dzimwe nyika?
Zvepasi Rino
Gara uchiziva zvinhu zviri kuitika uye zvimwe zvinonakidza munzvimbo dzakasiyana-siyana pasi rose.
MAZANO EKUBATSIRA MHURI
Zvamungaita Kuti Musapopotedzana
Iwe nemumwe wako munogara muchipopotedzana here? Onai kuti mazano eBhaibheri angakubatsirai sei mumba menyu.
NYAYA IRI PAKAVHA
Kuenda Kunze Kwenyika
—Uchitsvaka Upenyu Huri Nani
Kuenda kune imwe nyika kunobva kwatoita kuti mhuri yako iwane upenyu huri nani here?
INTERVIEW
Mugadziri Wezvidhori Zvemabhatiri Anotsanangura Kutenda Kwake
Purofesa Massimo Tistarelli vanotaura kuti chii chakaita kuti vasiyane nepfungwa yokuti vanhu vakatanga vari mhuka.
ZVAKAITIKA KARE
Plato
Verenga unzwe kuti dzidziso dzaPlato dzakapinda sei muchiKristu.
ZVINOTAURA BHAIBHERI
Vanotambura
Tarisa uone kuti Mwari ane hanya nevanhu vanotambura.
ZVAKANGOITIKA ZVEGA HERE?
Muswe weChidhambakura
Chidhambukura ichi chinojamba sei kubva pasi kuenda kumadziro?
Zvimwe Zviri paIndaneti
Ungaita Sei Kuti Usaverengera Kuita Zvinhu?
Ona mazano anokubatsira kuti uone kuti ungaita sei kuti usaverengera kuita zvinhu!
Roti Nemhuri Yake—Nyaya Ine Mifananidzo
Tora nyaya iyi paIndaneti, uye ona kuti ungadzidzei pana Roti nemhuri yake.


text:
Malven Mugadzikwa, Gamuchirai Muzanenhamu naLizzy Mushoriwa —
VANHU vemazera akasiyana vanoti vatarisira zvikuru zororo reKirisimasi iro vachapemberera nenzira dzinosanganisira kushanyira hama neshamwari.
Kwayedza svondo rino yakaita hurukuro nevamwe vanhu pamusoro pehurongwa hwavo pazororo iri.
Muimbi ane mukurumbira munziyo dzechitendero Anywhere “Mr Favour” Mukani anoti paKirisimasi achaswera achifara nekugocha nemhuri yake pamwe nehama neshamwari.
“Zuva iri ndicharisiyanisa nemamwe mazuva nekuswera ndiri kuKwekwe ndichifara nehama neshamwari. Takaronga kusangana tichigocha nekudyawo. Ndiyo nguva yekusangana neshamwari, dzimwe dziri kunze kwenyika tichifara tombosendeka zvebasa padivi. Shamwari idzi dzinosanganisira vandakapinda navo chikoro nevamwe vandazosangana navo mumabasa,” anodaro.
Anoenderera mberi: “Tiri kutarisirawo kuita tumitambo twekuzvivaraidza pazuva iri tunosanganisira kutamba bhora. Chishuviro changu kuti veruzhinji vafare pazuva iri vachirangarira kuchengetedza upenyu hwavo, kunyanya pamigwagwa uye kudzivirira mhirizhonga inokonzerwa nekudhakwa.”
Clara Mpala (28) — uyo anoita zvekutengesa muHarare — anoti achapedza zororo iri ari muguta achitsvaga mari zvisinei nekuti aifanira kunge achienda kumusha.
“Gore rino kumusha ndiko kuchauya kuno. Ndine shuviro yekuti ndingadai ndatova kumusha panguva ino asi kuti nyaya yekutsvaga mari ndiyo yandisunga kuti nditambire Kirisimasi muno muHarare. Musi uyu ndichauya kubasa semazuva ose ndichitengesa zvekudya nezvinwiwa kune avo vachange vachifara sezvo mari yangu isina kundikwanira yekuti nditenge girosari rekuti ndiende kumusha kunofara nevamwe,” anodaro.
VaSmart Kamuchuruka vakarongera Kirisimasi kuswera vachitandara nemhuri yavo vachidya tunonaka.
“Mamwe makore ndinombotambira kumusha kwaMurehwa asi gore rino handisi kukwanisa. Ndichatsvaga zvekuswera ndichidya nekutandadzana nemhuri yangu ndiri pamba tichifara takaungana nehama neshamwari. Musi uyu ndichaukoshesa nekutsvaga chikafu chemhando yepamusoro uye ndinoda kuti chigobikwawo zvine musiyano todya zvedu takatandara. Zvebasa ndozozviona Kirisimasi yapfuura,” vanodaro.
Tanatswa Mudede (17) anotiwo ari kushuvira kutengerwa zvipfeko zvitsva nevabereki vake izvo anozoda kuswera akapfeka achipemberera Kirisimasi.
“Ini ndanga ndichitoda kari kahoridhe kekutomboenda kana kuDubai chaiko asi handisati ndaziva zvakakwana nekuti handizivi kuti vabereki vangu vakandirongerei. Kana pakashaikwa mari yekuenda kuhoridhe, ndichaswera pamba ndakapfekawo zvitsva zvandinenge ndatengerwa nevabereki vangu tichifara,” anodaro.
Dereck Masauso (28) anoti haana chaakagadzirira kupemberera zuva iri sezvo asina mari. “Ini ndichange ndiri kumba nemhuri yangu nekuti hapana mari yekuti ndiende kumusha sezvataisimboita makore adarika. Izvozvi vana vave kuchemera hembe dzeKirisimasi uye ndiri kutoshaya kuti ndodii nekuti kumabhengi hakuna kana mari. Ndikazowana yebhazi ndinongoendawo kumusha ndiri maoko nekuti yekutenga girosari handina. Ndave kutobva ikoko ndini ndinenge ndichida kurongedzerwa saka zviri nani kugara ndarega hangu,” anodaro Masauso.


text:
Muchiitiko chinoonekwa nevamwe sekufambirana nenguva uye nzira yekuvandudza kushandisa kwehumhizha mukufambiswa kwemashoko, kana kuti Information Communication Technology mukuedza kuwedzera rutsigiro rwaro, bato reMDC inotungamirwa naVaMorgan Tsvangirai rakaparura chirongwa chekushandisa App yepanharembozha inoita kuti bato iri rikwanise kuzvishambadza kuvanhu.
App iyi, iyo inonzi “Morgan Tsvangirai 2018” yakaparurwa musi waKubvumbi 18, iro rinove zuva rekucherechedza rusununguko rwenyika, inoshanda panharembozha dzechizvino-zvino kana kuti ma-smartphone anoshandisa software yema-iPhone kana ma-iPad pamwe chete neye Android.
Kana munhu wave neApp iyi pafoni pako unokwanisa kupinda pamuzinda, kana kuti website inoti www.votemorgan.org inokuratidza zvinhu zvakawanda pamusoro paVaTsvangirai nebato ravo, uye unokwanisawo kubvunza mibvunzo, kutenga mbatya dzakasiyana-siyana kana kupawo mari kubato iri.
VaNigel Gambanga avo vanove nyanzvi munyaya dzehumhizha mukufambiswa kwemashoko vachishanda vakazvimirira vega, vanoti kuparurwa kweApp iyi kwakanakira bato reMDC vachitiwo izvi zvinoratidza kuti bato iri riri kufambirana nenguva.
Kubva pakaparurwa App iyi kusvika pari zvino, pane vanhu vane chitsama vanyora paweb page vachiratidza kufarira kwavo hurongwa uhu.
Mumwe wevanhu ava ndemumwe azviti anonzi Shelton Chiyangwa uyo ati App iyi yakanaka zvikuru uye anovimba kuti bato iri richakwanisa kugadzirisa zvimhingamupinyi zvose zvarakatarisana nazvo kuti rigokwanisa kukunda musarudzo dzinotarisirwa kuitwa mugore rinouya.
Asi VaGambanga vanoti kunyange hazvo vanhu vakawanda munyika vave kushandisa maSmartphone anokwanisa kuenda painternet, vakawanda vavo vanoshandisa WhatsApp pamwe neFacebook chete sezvo zvine mutengo uri nani.
Vanoti nekudaro, havawone vanhu vakawanda, kunyanya vekumamisha, vachizoshandisa App iyi.
VaSoul Kabweza ndivo mupepeti webepanhau repa-internet rinonzi Techzim.
VaKabweza vanobvumiranawo naVaGambanga vachitiwo vanhu vakawanda munyika vanonyanya kushandisa WhatsApp neFacebook uye havawone veruzhinji vakawanda vangakwanise kuburitsa imwe mari kuti vakwanise kushandisa App iyi.
Mumakore apfuura MDC T yakamboita hurongwa hwekushandisa nharembozha mukuedza kutaura nevatsigiri ichishandisa kambani yeEconet asi yakazomira kuita izvi mushure mekunge Econet yatyisidzirwa nehurumende.
Studio7 haina kukwanisa kunzwa kubva kumutauriri weMDC T, VaDouglas Mwonzora, panyaya iyi.
Pavabvunzwa nezvazvo uye kuti vanofungei nemaonero ekuti App iyi haikwanise kushandiswa neveruzhinji, mutauriri waVaTsvangirai, VaLuke Tamborinyoka, vaudza Studio 7 parunhare kuti hapana zvakawanda zvavangataura pamusoro penyaya iyi sezvo vati kuita izvi kungave kufugura hapwa kungazobatsira vamwe vavanokwikwidzana navo mune zvematongerwo enyika.
VaTamborinyoka varambawo kubuda pachena kuti bato ravo rakashandisa marii kuita App iyi pamwe ne web page inofambirana nayo.
VaKabweza vati sekuziva kwavanoita, havafunge kuti pane mari yakawanda yakashandiswa pakuita App iyi vachiti kuita zvinhu zvakadaro hakudeedzeri mari yakawanda.
Vatiwo zvingabatsire veMDC T kuti App yavo ive inokwanisa kubatanidzwa nezvimwe zvakadai seWhatsApp kana Facebook izvo zvinonyanya kushandiswa neveruzhinji uye kuti vaitewo hurongwa hunoita kuti kana hurumende ikafunga kuvhara zvinhu zvakadai seWhatsApp neFacebook vebato iri varambe vachikwanisa kuramba vachitaura neveruzhinji.
VeMDC T vanowanzochema-chema nerekuti vanoshaiswa mukana wekuzvishambadza kune veruzhinji panhepfenyuro dzehurumende pamwe nemumapepanhau acho.
Nyanzvi dzinoti kuvepo kwemaSmartphone pamwe neInternet kunogona kubatsira mapato anopikisa padambudziko iri.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
27 Usazvirumbidza pamusoro pezuva rinotevera,+ nokuti hauzivi zvichaunzwa nezuva racho.+
2 Rumbidzwa nomumwe munhu, kwete nomuromo wako; wokune imwe nyika ngaadaro, kwete miromo yako.+
3 Kunetsa kwebenzi kunorema kupfuura zvinhu zviviri+ zvinoti, kurema kwedombo uye mutoro wejecha.+
4 Kune utsinye hwehasha, uyewo hasha dzakaita semafashamo,+ asi ndiani angamira pamberi pegodo?+
5 Kutsiurwa pachena kuri nani+ kupfuura rudo runovanzwa.
6 Maronda anokonzerwa nomunhu anokuda ndeokutendeka,+ asi kutsvoda kwomuvengi zvinhu zvinofanira kutetererwa.+
7 Mweya wakaguta uchatsika-tsika uchi hwomumazinga, asi kumweya une nzara zvinhu zvose zvinovava zvinotapira.+
8 Munhu anotiza panzvimbo yake+ akafanana neshiri inotiza mudendere rayo.+
9 Mafuta nerusenzi+ ndizvo zvinofadza mwoyo, ndizvo zvakaitawo kufadza kweshamwari nokuda kwezano rainopa romweya wose.+
10 Usasiya shamwari yako kana shamwari yababa vako, uye usapinda mumba mehama yako pazuva raunenge uine dambudziko. Muvakidzani ari pedyo ari nani kupfuura hama iri kure.+
11 Mwanakomana wangu, iva akachenjera ufadze mwoyo wangu,+ kuti ndigone kupindura iye anondishora.+
12 Munhu ane njere anoona dambudziko ovanda;+ vasina zivo vanopfuura havo votambura migumisiro yacho.+
13 Kana munhu akazviita chokumbofanobata kumunhu waasingazivi, tora nguo yake;+ uye kana kuri kumukadzi wokumwe, mutorere chokumbofanobata.+
14 Munhu anokomborera wokwake nenzwi guru mangwanani, achanzi atuka.+
15 Mudzimai anokakavara akafanana nedenga reimba rinodonha mvura rinoita kuti munhu atize pazuva remvura inoramba ichingonaya.+
16 Ani naani anomudzivirira anodzivirira mhepo, uye ruoko rwake rworudyi ruchava nemafuta.
17 Simbi inorodzwa nesimbi. Saizvozvo munhu anorodza chiso chomumwe.+
18 Anochengetedza muonde achadya michero yawo,+ uye anorinda tenzi wake achakudzwa.+
19 Chiso zvachinotarisana nechiso mumvura, ndizvo zvinoitawo mwoyo womunhu nomwoyo womunhu.
20 Sheori nenzvimbo yokuparadza+ hazviguti;+ uyewo maziso omunhu haaguti.+
21 Hari yokunatsira ndeyesirivha,+ uye vira nderendarama;+ asi munhu anoedzwa maererano nokurumbidzwa kwake.+
22 Kunyange ukadzvura benzi nomutsi muduri kuti ritsetseke, pakati pezviyo zvakabanzuka, upenzi hwaro hahuzobvi pariri.+
23 Unofanira kunyatsoziva kuti makwai ako akadini. Isa mwoyo wako pamapoka ako ezvipfuwo;+
24 nokuti pfuma haigari nokusingagumi,+ uyewo korona yamambo haigari kwezvizvarwa zvose.
25 Uswa hwakasvibirira hwapera, uswa huchangomera hwabuda, uye zvinomera pamakomo zvaunganidzwa.+
26 Makondohwe maduku ndeokuti uwane zvipfeko,+ uye nhongo ndidzo mutengo womunda.
27 Mukaka wembudzi uchakwana kuva zvokudya zvako, zvokudya zvemhuri yako, uye zvokurarama nazvo+ zvevasikana vako.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Zvirevo 27
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHIDZIDZO 5
Chii Chauchawana Pamisangano Yedu yechiKristu?
Vanhu vakawanda vakarega kuenda panoitwa zvechitendero nokuti havana kuwana nyaradzo kana kuti mhinduro dzemibvunzo inokosha muupenyu. Saka nei uchifanira kupinda misangano yechiKristu inorongwa neZvapupu zvaJehovha? Chii chauchawana ikoko?
Mufaro wokuva pakati pevanhu vane rudo uye vane hanya. Muzana remakore rokutanga, vaKristu vainge vakarongwa kuva ungano, uye vaiita misangano kuti vanamate Mwari, kuti vadzidze Magwaro uye kuti vakurudzirane. (VaHebheru 10:24, 25) Sezvo vaiungana nevanhu vane rudo, vainzwa kuti vaiva pakati peshamwari dzechokwadi—hama dzavo dzechiKristu. (2 VaTesaronika 1:3; 3 Johani 14) Tinotevedzera muenzaniso iwoyo, uye tinowana mufaro wakafanana.
Kubatsirwa nokudzidza kushandisa zvinotaurwa neBhaibheri. Sezvaiitwa munguva dzeBhaibheri, varume, vakadzi nevana vanoungana pamwe chete. Vadzidzisi vanokwanisa vanoshandisa Bhaibheri kuti vatibatsire kunzwisisa kushandisa zvarinotaura muupenyu hwedu hwemazuva ose. (Dheuteronomio 31:12; Nehemiya 8:8) Tose tinogona kubatanidzwa pakukurukurirana kunoitwa uye pakuimba, zvichiita kuti tiratidze tariro yedu yechiKristu.—VaHebheru 10:23.
Chikomborero chokusimbiswa pakutenda kwako muna Mwari. Muapostora Pauro akaudza imwe ungano panguva yake kuti: “Ndiri kusuwa kukuonai, . . . kuti tikurudzirane, mumwe nomumwe nokutenda kwomumwe, kwenyu nokwangu.” (VaRoma 1:11, 12) Pamisangano, kugara tichionana nevatinonamata navo kunosimbisa kutenda uye kutsunga kwedu kuti tirarame upenyu hwechiKristu.
Wadii kubvuma kukokwa kwauri kuitwa uku kuti upinde musangano wedu weungano unotevera wozvionera woga zvinhu izvi? Uchagamuchirwa noushamwari. Misangano yose haibhadharwi, hapana mari inokumbirwa.
Misangano yedu yeungano inoitwa pachitevedzerwa muenzaniso upi?
Tinobatsirwa sei nokupinda misangano yechiKristu?


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
4 Imi vanatenzi, rambai muchiita zvakarurama nezvakanaka kuvaranda venyu,+ muchiziva kuti nemiwo muna Tenzi ari kudenga.+
2 Rambai muchinyengetera,+ muchiramba makamuka pamunoita izvozvo muchionga,+
3 panguva iyoyo muchitinyengetererawo,+ kuti Mwari ativhurire suo+ nokuda kweshoko redu, kuti titaure chakavanzika chitsvene+ pamusoro paKristu, icho zvechokwadi chandakasungirwa nezvisungo zvomujeri;+
4 kuti ndichiratidze pachena sezvandinofanira kutaura.+
5 Rambai muchifamba nokuchenjera kune vaya vari kunze,+ muchizvitengera nguva yakakodzera.+
6 Kutaura kwenyu ngakuve nenyasha+ nguva dzose, kwakarungwa nomunyu,+ kuti muzive mapinduriro+ amunofanira kuita.
7 Tikiko,+ hama yangu inodiwa nomushumiri akatendeka nomuranda pamwe chete neni munaShe, achakuzivisai nezvangu zvose.
8 Ndiri kumutuma kwamuri nokuda kwechinangwa chokuti muzive zvinhu zvine chokuita nesu uye kuti anyaradze mwoyo yenyu,+
9 ari pamwe chete naOnesimo,+ hama yangu yakatendeka uye inodiwa, inobva kwamuri. Ivo vachakuzivisai pamusoro pezvinhu zvose zviri kuno.
10 Aristako+ musungwa pamwe chete neni anokukwazisai, uye Mako+ hama yaBhanabhasi, (wamakarayirwa kuti mumugamuchire+ kana akazouya kwamuri,) anokukwazisaiwo
11 naJesu anonzi Justo, ava zvavari vamwe vevaya vakadzingiswa. Ava chete ndivo vashandi pamwe chete neni nokuda kwoumambo hwaMwari, uye ivava vakava ruyamuro runondisimbisa.
12 Epafrasi,+ anobva pakati penyu, muranda waKristu Jesu, anokukwazisai, anogara achizvishandisa nesimba nokuda kwenyu paanonyengetera, kuti pakupedzisira mumire makakwana+ muine chokwadi kwazvo nezvinhu zvose zvinodiwa naMwari.
13 Chokwadi ndinomupupurira kuti anoshingaira kwazvo nokuda kwenyu, uye nokuda kwevaya vari kuRaodhikiya+ nevaya vari kuHiraporisi.
14 Ruka,+ chiremba anodiwa anokukwazisai, uye Dhemasi+ anokukwazisaiwo.
15 Ndikwazisireiwo hama dziri kuRaodhikiya naNimufa neungano iri pamba pake.+
16 Kana tsamba iyi yaverengwa pakati penyu, rongai kuti iverengwewo+ muungano yevaRaodhikiya uyewo kuti imi muverenge inobva kuRaodhikiya.
17 Uyewo, udzai Akipasi+ kuti: “Ramba uchichenjerera ushumiri hwawakagamuchira munaShe, kuti uhuite.”
18 Heino kwaziso yangu, ini Pauro, yandanyora noruoko rwangu.+ Rambai muchifunga nezvezvisungo zvangu zvomujeri.+ Mutsa usina kukodzera kuwanwa ngauve nemi.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
VaKorose 4
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHIDZIDZO 61
Havana Kuchipfugamira
Papera nguva yakati kuti kubva paakarota chifananidzo, Mambo Nebhukadhinezari akagadzira chidhori chihombe chegoridhe. Akachimisa mubani reDhura uye akabva ashevedza vanhu vairemekedzwa vemunyika yacho, kusanganisira Shadreki, Misheki naAbhedhinego kuti vaungane pamberi pacho. Mambo akarayira kuti: ‘Panguva yamunonzwa kurira kwehwamanda, rudimbwa, nemutengeranwa, ibvai mapfugamira chifananidzo chacho! Munhu wese asiri kuzochipfugamira achakandwa muvira remoto.’ VaHebheru vatatu ivavo vaizopfugamira chifananidzo chacho here kana kuti vaizonamata Jehovha chete?
Zvadaro mambo akabva arayira kuti mumhanzi uridzwe. Vanhu vese vakabva vawira pasi vakanamata chifananidzo chacho, kunze kwaShadreki, Misheki naAbhedhinego. Vamwe varume vakazviona uye vakabva vaudza mambo kuti: ‘VaHebheru vatatu avo varamba kunamata chifananidzo chenyu.’ Nebhukadhinezari akavashevedza akati kwavari: ‘Ndichakupai mumwe mukana wekuti munamate chifananidzo chacho. Kana mukaramba, ndinokukandai muvira remoto. Hapana mwari anogona kukununurai kubva kwandiri.’ Ivo vakapindura kuti: ‘Hatisi kuda mumwe mukana. Mwari wedu anogona kutinunura. Asi chero akasatinunura, haiwa mambo, hatisi kuzonamata chifananidzo chacho.’
Nebhukadhinezari akagumbuka chaizvo. Akabva audza vashandi vake kuti: ‘Itai kuti moto wacho upise zvakapetwa ka7 kupfuura zvaunogara uchiita!’ Akabva arayira masoja ake kuti: ‘Sungai varume ava, muvakande mumoto!’ Vira racho raipisa chaizvo zvekuti masoja paakangosvika pedyo naro akabva angofa ipapo ipapo. VaHebheru vatatu vacho vakabva vawira mumoto. Asi Nebhukadhinezari paakatarisa mukati mevira, akaona kuti makanga muine varume vana vaifamba-famba imomo, kwete vatatu. Akatanga kutya uye akabvunza machinda ake kuti: ‘Hatina kukanda varume vatatu mumoto here? Ndiri kuona varume vana uye mumwe wavo akaita sengirozi!’
Nebhukadhinezari akaswedera pedyo nevira remoto akashevedzera kuti: ‘Budai muuye pano imi vashumiri vaMwari Wekumusorosoro!’ Vanhu vese vakashamisika kuona Shadreki, Misheki naAbhedhinego vachibuda mumoto vasina kana kumbotsva. Ganda ravo, bvudzi ravo uye hembe dzavo dzakanga dzisina kutsva, uye vakanga vasingatombonhuwi utsi.
Nebhukadhinezari akati: ‘Mwari waShadreki, Misheki naAbhedhinego mukuru. Atumira ngirozi yake, akavanunura. Hakuna mumwe mwari akafanana naye.’
Wakatsunga kuramba wakavimbika kuna Jehovha chero zvodini sezvakanga zvakaita vaHebheru vatatu ivavo here?
“Jehovha Mwari wako ndiye waunofanira kunamata, uye ndiye ega waunofanira kuitira basa dzvene.”—Mateu 4:10


text:
NYAYA IRI PAKAVHA
Nei Jesu Akatambura Ndokufa?
‘Chivi chakapinda munyika nomunhu mumwe chete [Adhamu] uye rufu rwakapinda nechivi.’—VaRoma 5:12.
Kana ukabvunzwa kuti, “Unoda kurarama nekusingaperi here” unotii? Vanhu vakawanda vanogona kutaura kuti vanoda, asi vanofunga kuti izvozvo hazvife zvakaitika. Vanoti kufa kwagara kunongoitika nokuti ndiwo magumo edu tose.
Asi ngatitii mubvunzo wacho unopindurudzwa zvobva zvanzi, “Unoda kufa here?” Kazhinji vanhu vakawanda vanopindura kuti aiwa. Izvi zvinoratidzei? Pasinei nematambudziko atinotarisana nawo, tinongoda kurarama nekuti takaberekwa takadaro. Bhaibheri rinoratidza kuti Mwari akasika vanhu vaine chido chekurarama. Rinototi “akaisawo nguva isingagumi mumwoyo mavo.”
Asi chokwadi chiripo ndechekuti iye zvino vanhu havasi kurarama nekusingaperi. Saka chii chakaita kuti zvidaro? Uye Mwari ane zvaakaita here kuti agadzirise dambudziko racho? Bhaibheri rine mhinduro dzinonyaradza uye dzinotiudza zvakaita kuti Jesu atambure kusvika pakufa.
NEI VANHU VACHIFA?
Zvitsauko zvitatu zvekutanga zvebhuku reBhaibheri raGenesisi zvinotiudza kuti Mwari akaita kuti vanhu vekutanga Adhamu naEvha vave nemukana wekurarama upenyu husingaperi, uye akavaudza zvavaizofanira kuita kuti vawane upenyu ihwohwo. Tinobva taudzwa nezvekutadza kwavakaita kuteerera Mwari ndokurasikirwa nemukana iwoyo. Nyaya yacho inotaurwa zviri nyore zvekuti vakawanda vanokurumidza kuiona sengano. Asi sezvakaita mabhuku eEvhangeri, bhuku raGenesisi rine uchapupu hunoratidza kuti zviri mariri zvakanyatsoitika. *
Adhamu paakatadza kuteerera zvakaguma nei? Bhaibheri rinopindura richiti: “Chivi zvachakapinda munyika nomunhu mumwe chete [Adhamu] uye rufu zvarwakapinda nechivi, saizvozvowo rufu rwakapararira kuvanhu vose nokuti vose vakanga vatadza.” (VaRoma 5:12) Adhamu paasina kuteerera Mwari akabva ava nechivi. Izvi zvakaita kuti arasikirwe nemukana wekurarama nekusingaperi uye akazofa. Sezvo tiri vana vake, tinoberekwa tiine chivi. Ndokusaka tichirwara, tichikwegura uye tichifa. Kungofanana nemwana anogona kutodza vabereki vake pane zvimwe zvinhu, ndizvo zvakaita chivi chatiinacho chakabva kuna Adhamu. Asi Mwari ane zvaakaita here kuti agadzirise dambudziko racho?
MWARI AKAZVIGADZIRISA SEI?
Mwari akaita urongwa hwekuti vana vaAdhamu, vavezve nemukana wakaraswa naAdhamu wekurarama nekusingaperi. Mwari akazviita sei izvozvo?
Pana VaRoma 6:23 Bhaibheri rinoti, “Mubayiro wechivi ndirwo rufu.” Izvi zvinoreva kuti rufu runokonzerwa nechivi. Adhamu akafa nokuti akaita chivi. Nesuwo tiri vatadzi, ndosaka tichiwana mubayiro wechivi, rufu. Tinoberekwa tiine chivi nokuti Adhamu naEvha vakatadza. Mwari akaratidza rudo rwake nekutuma Mwanakomana wake, Jesu, kuti atinunure ‘pamubayiro wechivi.’ Jesu anotinunura sei?
Kusateerera kwemunhu mumwe chete ainge asina chivi, Adhamu, kwakakonzera chivi nerufu kwatiri. Saka kuti tinunurwe parufu paidiwa munhu asina chivi aikwanisa kuteerera kusvika pakufa. Bhaibheri rinotaura nezvazvo richiti: “Vazhinji zvavakaitwa vatadzi nokuda kwokusateerera kwomunhu mumwe chete, saizvozvowo nokuda kwokuteerera kwomunhu mumwe chete vazhinji vachaitwa vakarurama.” (VaRoma 5:19) Jesu ndiye “munhu mumwe chete” akateerera. Akabva kudenga, akararama semunhu asina chivi, ndokutifira. * Izvi zvinoita kuti Mwari atione sevanhu vakarurama uye zvinotipa mukana wekurarama upenyu husingaperi.
CHII CHAKAITA KUTI JESU ATAMBURE NDOKUFA?
Nei Jesu aifanira kufa kuti izvi zviitike? Mwari Wemasimbaose aisakwanisa here kupa murayiro wekuti vana vaAdhamu vararame nekusingaperi? Hapana mubvunzo kuti Mwari aiva nesimba rekuita izvozvo. Asi kuita izvi kwaizopesana nemutemo wake wekuti mubayiro wechivi rufu. Mutemo uyu waisagona kungosendekwa parutivi kana kungochinjwa kuti zvinhu zvireruke. Mutemo wacho unoratidza kuti Mwari anotonga zvakarurama.
Kudai Mwari asina kuita zvaienderana nemutemo waakanga apa panyaya iyi, vanhu vaisazova nechokwadi chekuti achatonga zvakanaka here dzimwe nyaya. Somuenzaniso aizotonga zvakarurama here pakusarudza kuti ndevapi pavana vaAdhamu vanokodzera kuwana upenyu husingaperi? Vanhu vaigona kuzovimba naye here kuti anozadzisa zvaakavimbisa? Kutonga zvakarurama kwakaitwa naMwari kuti atiponese kunotipa chivimbo chekuti acharamba achiita zvakarurama.
Mwari akashandisa chibayiro chaJesu kuti ape vanhu mukana wekuti vararame upenyu husingaperi muParadhiso panyika. Ona mashoko aJesu ari pana Johani 3:16 anoti: “Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.” Saka chikuru chatinoona pakufa kwaJesu ndechekuti Mwari anoda vanhu chaizvo. Tinoonawo zvakare kuti Mwari anotonga zvakarurama.
Asi nei Jesu aifanira kutambura uye kufa zvinorwadza zvakadaro sekurondedzerwa kwazvinoitwa mumabhuku eEvhangeri? Nemhaka yekuti Jesu akaramba akatendeka kusvikira pakufa, akanyatsoratidza kuti Dhiyabhorosi aitaura nhema paakati vanhu havarambi vakatendeka kana vari mumatambudziko. (Jobho 2:4, 5) Mashoko iwayo anogona kunge akaita seechokwadi sezvo Satani ainge afurira Adhamu, uyo akanga asina chivi, kuti atadze. Asi Jesu uyo akanga asina chivi sezvakanga zvakaita Adhamu asati atadza, akaramba akatendeka pasinei nekutambura zvikuru. (1 VaKorinde 15:45) Saka Jesu akaratidza kuti kudai Adhamu aida hake aigona kunge akateerera Mwari. Jesu akatisiyira muenzaniso wekuti titevedzere nekutsungirira kwaakaita muedzo. (1 Petro 2:21) Mwari akapa Mwanakomana wake Jesu, mubayiro wekuva neupenyu husina magumo, nekuti akateerera zvakakwana.
RUFU RWAKE RWUNOKUBATSIRA SEI?
Rufu rwaJesu rwakanyatsoitika. Munhu wese ane mukana wekuwana upenyu husingaperi. Unoda kurarama nekusingaperi here? Jesu akaratidza zvatinofanira kuita paakati: “Kuti vawane upenyu husingaperi, vanofanira kuramba vachiwana zivo pamusoro penyu, imi Mwari wechokwadi chete, uye pamusoro pouya wamakatuma, iye Jesu Kristu.”
Vabudisi vemagazini ino vanokukumbira kuti udzidze nezvaJehovha, Mwari wechokwadi, uye nezveMwanakomana wake, Jesu Kristu. VeZvapupu zvaJehovha vari kwaunogara vachafara kukubatsira kuita izvozvo. Unogonawo kuwana mashoko anobatsira ukaenda panzvimbo yedu yepaIndaneti, www.jw.org.
^ ndima 8 Ona chikamu chakanzi “The Historical Character of Genesis,” mubhuku rinonzi Insight on the Scriptures,” peji 922, rakabudiswa neZvapupu zvaJehovha.
^ ndima 13 Mwari paakatamisa upenyu hweMwanakomana wake kubva kudenga huchienda mudumbu raMariya, zvakaita kuti Mariya ave nepamuviri, uye mudzimu mutsvene waMwari wakadzivirira Jesu kuti asatora chivi kubva kuna Mariya.


text:
Abel Ndooka —
MAZITA emadunhurirwa evatambi venhabvu vakasiyana vemunyika muno ane zvaanoreva here uye ndiani anombovatumidza mazita aya?
Kwayedza svondo rino yakaita ongororo pamusoro penyaya iyi ndokuona kuti mazita evatambi vazhinji emadunhurirwa vanoatumidzwa zvichienderana nematambiro avanenge vachiita mutambo uyu. Asi, kune vamwe vanopihwa mazita aya kuburikidza nejambwa rinenge ravawira muhupenyu hwavo sezvakaitika kuna Hardlife ‘Nairobi’ Zvirekwi mutambi weCAPS United.
Zvirekwi akatumidzwa zita remadunhurirwa iri zvichitevera kusiiwa kwaakaitwa nendege kuNairobi rinove guta guru renyika yeKenya mushure mekunge arasa pasipoti yake apo akange aenda nemaWarriors kumutambo wekukwikwidza kuenda ku2014 World Cup. Vamwe vatambi vakanetsa kare munhabvu zvekusvika pakutumidzwa mazita emadunhurirwa vanosanganisira George ‘Mastermind’ Shaya, Japhet ‘Short-cat’ Muparutsa, Stanford ‘Stix’ Mutizwa, Shacky ‘Mr Goals’ Tauro, Misherk ‘Scania’ Chidzambwa, Charlie ‘Bhasikoro’ Jones naPeter ‘Thunderboots’ Nyama.
Shaya panguva yake aizivikanwa saMastermind, zvichireva kuti mutambi uyu aive nyanzvi munhabvu. Kwayedza nguva yadarika yakamboita hurukuro naShaya apo akataura kuti zita iri akaripihwa nevatsigiri venhabvu avo vaiyemura matambiro aaiita.
Zvakadai, Kwayedza svondo rino yakaita hurukuro neshasha yekuongorora nhabvu, Charles ‘CNN’ Mabika – uyo anove zvakare nyanzvi yekushamarara mutambo uyu – pamusoro pemazita emadunhurirwa evatambi venhabvu aya. Mabika ndiye mumwe wevamwe vanotumidza vatambi mazita aya.
Anoti anotumidza vatambi mazita emadunhurirwa zvichienderana nematambiro avanenge vachiita. Mabika anoti akatanga kutumidza vatambi mazita aya mushure mekunge akazviona kuSouth Africa uko vatambi vazhinji veko vanopihwa mazita emadunhurirwa avanenge vachizivikanwa nawo kuzvikwata zvavo uye nevatsigiri.
Vamwe vevatambi vakatumidzwa mazita emadunhurirwa naMabika vanosanganisira Norman ‘Muchina wemajuzi’ Mapeza, Zvirekwi (Nairobi), Max ‘Skara’ Makaza uye naJoel Ntouba ‘Baba Dhikondo’ Epoupa mutambi weDynamos anove chizvarwa chekuCameroon.
“Mazita emadunhurirwa anoenderana nematambiro anenge achiita munhu izvo zvinondituma kuti ndimutsvagire zita rinoenderana naye. Asi ini handitsvage zita rinonyomba nekuti handidi kusvibisa mutambi iyeye, ndinototanga ndataura naye kuti ndakuwanira zita kana achirida ndotanga kumushevedza naro.
“Izvi ndakazvitanga ndaona zvinoitwa kuSouth Africa uko mutambi wese weko anopihwa zita rake remadunhurirwa ndikafunga kuzvitangisawo muno,” anodaro.
Mabika anoti mamwe emazita emadunhurirwa aanotumidza vatambi anoanzwa kunzvimbo dzakasiyana uko anenge achitandara.
“Mamwe mazita ndinogona kuanzwa kana kunzvimbo dzatinotandarira uko ndinonakirwa naro ndozongorisimbisa.
“Saka ini handidi kunzi ndini ndamupa, ndinotoedza kuti vatangisa zita iri vazivikanwe,” anodaro.
Mapeza zita rekuti Muchina wemajuzi akaripihwa mugore ra1995 apo akatamba zvinonwisa mvura mumutambo wemaWarriors neAngola waive wekurwira kuenda kuAfrica Cup of Nations. Sekutaura kwaMabika, nguva iyi kwaitonhora zvikuru uye Mapeza akatamba bhora zvinodadisa izvo zvakamupa kumutumidza zita iri rekuti Muchina ndokufunga kuti wei, ndipo akazoti wemajuzi sezvo panguva yacho kune mhando yemajuzi aifarirwa neveruzhinji zvikuru.
Mabika anoti Max Makaza – uyo akatambira Dynamos – akambopihwa zita remadunhurirwa rekuti ‘Skoro-skoro’ asi aisarifarira ndokumukumbira kuti amutsvagire rimwe riri nani, ndokuzomupa remumwe mutambi aitambira kuSouth Africa ainzi Skara asi achibva kuTanzania. Pana Zvirekwi, Mabika anoti akamuudza kuti zita iri akaripihwa nevatsigiri venhabvu iye ndokuseka akati anorida rakadaro.
“Mapeza akanditambira mumwe mutambo wakanetsa weZimbabwe neAngola achitamba chinzvimbo chisiri chake izvo zvakazotituma kuti timupe zita rekuti Muchina wemajuzi.
“Zvirekwi akatumidzwa zita remadunhurirwa iri paakasangana netsekwende yake yakusiiwa nendege kuNairobi. Ini ndaifunga kuti achariramba asi pandakamuudza akangoseka ndokurifarira,” anodaro Mabika.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Rwiyo rwaDhavhidhi, rwokuyeuchidza.
38 Haiwa Jehovha, musanditsiura makatsamwa,+
Kana kundiruramisa makashatirwa.+
2 Nokuti miseve yenyu yakanyura kwazvo mandiri,+
Ruoko rwenyu rwakauya pamusoro pangu.+
3 Hapana pari nani munyama yangu nokuda kwokutsamwa kwenyu.+
Handina rugare mumapfupa angu nokuda kwechivi changu.+
4 Nokuti kukanganisa kwangu kwapfuura musoro wangu;+
Kuri kundiremera kwazvo somutoro unorema.+
5 Maronda angu ava kunhuhwa, anyenga,
Nokuda kwoupenzi hwangu.+
6 Ndavhiringidzika, ndakotama zvakanyanya;+
Zuva rose ndinofamba-famba ndakasuruvara.+
7 Nokuti muchiuno changu munopisa kwazvo,
Hapana pari nani munyama yangu.+
8 Ndarukutika uye ndanetseka kwazvo;
Ndauura nokuda kwokugomera kwomwoyo wangu.+
9 Haiwa Jehovha, zvandinoda zvose zviri pamberi penyu,
Kugomera kwangu kwanga kusina kuvanzwa kwamuri.+
10 Mwoyo wangu wakarova kwazvo, simba rangu rakapera,
Uyewo handisisina chiedza chemaziso angu.+
11 Vadiwa vangu neshamwari dzangu, vanoramba vakamira kure nehosha yangu,+
Vandinonyatsozivana navo vamira kure.+
12 Asi vaya vanotsvaka mweya wangu vanoteya misungo,+
Vaya vanonditsvakira dambudziko vakataura nezvenhamo,+
Vanoramba vachitaura nemanzwi ari pasi nezvezvinhu zvokunyengera zuva rose.+
13 Asi ini ndaisateerera sezvinoita matsi;+
Ndaisavhura muromo wangu sezvinoita mbeveve.+
14 Ndakaita somunhu akanga asinganzwi,
Uye ndakanga ndisina zvokupikisa nazvo mumuromo mangu.
15 Nokuti ndakamirira imi, haiwa Jehovha;+
Imi makapindura, haiwa Jehovha Mwari wangu.+
16 Nokuti ndakati: “Zvimwe vangazofara pamusoro pangu;+
Tsoka yangu payakafamba ichidzedzereka,+ vaizozvitutumadza kwazvo pamusoro pangu.”+
17 Nokuti ndakanga ndava kuda kukamhina,+
Marwadzo angu aiva pamberi pangu nguva dzose.+
18 Nokuti ndakataura nezvokukanganisa kwangu;+
Ndakatanga kuzvidya mwoyo nezvechivi changu.+
19 Vavengi vangu vapenyu vakava nesimba,+
Vaya vaindivenga pasina vakava vazhinji.+
20 Vaindipa mubayiro wezvakaipa nokuda kwezvakanaka;+
Vakaramba vachindishorawo nokuti ndakatevera zvinhu zvakanaka.+
21 Musandisiya, haiwa Jehovha.
Haiwa Mwari wangu, musaramba muri kure neni.+
22 Chimbidzai kuzondibatsira,+
Haiwa Jehovha imi ruponeso rwangu.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mapisarema 38
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NHARIREYOMURINDI—YEKUDZIDZA August 2015
Magazini ino ine nyaya dzichadzidzwa kubva musi wa28 September kusvika 25 October, 2015.
NYAYA YEUPENYU
“Zvitsuwa Zvizhinji Ngazvifare”
Verenga nyaya youpenyu yaGeoffrey Jackson, uyo ari muDare Rinodzora.
Fungisisa Nezverudo rwaJehovha Rwusingaperi
Ungava sei nechokwadi chokuti Jehovha anewe kunyange paunenge uri mumatambudziko?
Ramba Wakamirira!
Tine zvikonzero zviviri zvinoita kuti tirambe takamirira kuguma kwenyika ino yakaipa.
Gadzirira Iye Zvino Kuzorarama Munyika Itsva
Vanhu vaMwari vakafanana nevanhu vanenge vachironga kutamira kune imwe nyika.
Ngwarira Shamwari Dzakaipa Mumazuva Ano Okupedzisira
Shamwari dzako hadzisi vanhu vaya vaunopedza nguva navo chete.
Zvatinodzidza Kuna Joana
Zvii zvaaifanira kugadzirisa muupenyu hwake kuti akwanise kutevera Jesu?
KUBVA MUDURA RENHOROONDO YEDU
“Jehovha Akakuunzai kuFrance Kuti Muzodzidza Chokwadi”
Chibvumirano chakaitwa neFrance nePoland muna 1919 chakaita kuti pave nemhedzisiro yakanaka.


text:
WASHINGTON —
Masachigaro ekomiti iri kutungamira kunyorwa kwebumbiro idzva remitemo yenyika, yeCOPAC, anonzi akasangana neMuvhuro muHarare akawirirana pane zvinetswa zvishanu kubva muzvitanhatu zvinonzi zvanga zvasarira zvichinetsa.
Mumwe wemasachigaro eCOPAC, uye vari mutauriri weMDC inotungamirwa naVaMorgan Tsvangirai, VaDouglas Mwonzora, vanoti vakawirirana panyaya yekuendesa masimba kumatunhu, hofisi yemuchuchisi wenyika, masimba ehurumende, komisheni yezveminda, pamwe nekomisheni yerunyararo nekuregererana.
Chinetswa chinonzi chasara inyaya yekuti anenge achikwikwidza musarudzo yemutungamiri wenyika, asarudze mutevedzeri wake, uyo achange achishanda naye munguva yekutsvaga rutsigiro pamwe nepanenge poitwa sarudzo dzaco, kana kuti running mate
. Nyaya iyi inonzi ichakurukurwa nezvayo mumazuva anotevera.
VaMwonzora vanoti semasachigaro vachasvitsa zvavakawirirana kukomiti diki iri kutarisa zvinetswa zvakabuda kumusangano weSecond All Stakeholders Conference nemusi weChina.
Musangano weMuvhuro waive wekutevera mumwe wakaitwa nekomiti duku iri kutarisa zvinetswa zvakabuda kuSecond All Stakeholders Conference pamwe nemasachigaro aya nemusi wa 27 Zvita, wekuedza kugadzirisa matambudziko anonzi amisa kufambiswa kwechirongwa chekunyorwa kwebumbiro.
Studio7 haina kukwanisa kutaura nasachigaro weCOPAC anomirira Zanu PF, VaPaul Mangwana, sezvo vati vanga vari mumusangano, uyo vasina kutsanangura kuti ndeweyi.


text:
Sydney Kawadza naWalter Mswazie —
VANA vechikoro vachange vave kubhadhara chikamu chemari inosvika 5% chelevy yavo kuhomwe itsva yekuvaka zvikoro yeNational Schools Building Fund (NSBF) kutanga gore rinouya.
Mutevedzeri wegurukota redzidzo yepuraimari nesekondari, Professor Paul Mavima vanoti Hurumende pari zvino iri mushishi yekuti pave nemutemo unenge uchiona nezvemafambiro emari yehomwe iyi.
Vakataura mashoko aya nguva yadarika pagungano reZimbabwe Building Contractors Association Conference (ZBCA) uyo wakaitirwa kuMasvingo.
Vanoti homwe iyi inotarisirwa kubatsira mukuvakwa kwezvikoro munyika.
Hurumende, vanodaro Prof Mavima, yakatarisana nedambudziko rekushomeka kwezvikoro, apo vamwe vana vari kudzidzira muzvikoro zvine zvivakwa zvisina kukodzera kunge zvichifundirwa.
Hurumende yakadoma kare bhengi reInfrastructural Bank of Zimbabwe sachipangamazano wemashandisirwo emari pasi pehomwe yeNSBF.
Vanoti Hurumende ine chokwadi chekuti kana pakave nemutemo wakakodzera unobatsira kuti vatsigiri vave muchirongwa ichi zvizere.
Prof Mavima vanoti chirongwa chehomwe yeNSBF chinenge chichishanda zvimwe chete sezvinoitwa nehomwe yeAids Levy.
Zimbabwe pari zvino inoda zvimwe zvikoro 1 252 zvepuraimari ne804 zvesekondari kuti zvinge zvichikwanirana nehuwandu hwevana.
Prof Mavima vanoti Hurumende iri kusangana nematambudziko ekuvaka zvimwe zvikoro yoga nekuda kwekushomeka kwemari.
“Pasi pehomwe iyi, vana vechikoro vachange vachibhadhara chikamu che5% chelevy kuNSBF.
‘‘Chirongwa chakadai chiri kushanda zvakanaka chose kune dzimwe nyika dzakasiyana uye bazi reutano nekurerwa kwevana rakaita zvimwe chetezvo nehomwe yeAids Levy,” vanodaro.
Prof Mavima vanoti mari iri kupihwa kubazi redzidzo repuraimari nesekondari neHurumende yekuti rivake zvikoro iri kuperevedza.
“Zvikoro zvinopihwa mari iri pakati pe$4 000 ne$6 000 pagore yezvivakwa kubva kuHurumende asi inotora nguva refu kuti isvike kuzvikoro. Saka tiri kuti homwe yeNSBF inofanira kuvapo kuitira kuti ibatsirane ne$20 miriyoni kubva kuhomwe yeOPEC Fund for International Development mukuvakwa kwezvikoro,” vanodaro.
Pasi pehomwe yeOFID, Hurumende ichavaka zvikoro 17 zvepuraimari nesekondari zvemhando yepamusoro. — The Herald